Unohda hikiset toimistopalaverit – 10 syytä lähteä luontoon pitämään palaveri | Retkipaikka\nKalvosulkeiset toimistossa nostattavat jo ajatuksenakin hien otsalle. Palaverin myötä huonoksi muuttuva sisäilma, ärsyttäväksi käyvä koneiden hurina ja puuduttavan yksitoikkoinen palaverihuone eivät saa kenestäkään parhaita puolia esille. Onneksi nykytekniikka mahdollistaa näiden ankeiden tunnelmien jättämisen taakse. Nykyään palaverin voi pitää vaikka puistossa tai rantakallioilla. Tässä 10 syytä, miksi juuri niin kannattaakin tehdä!\n1. Luonnossa ollaan samalla viivalla\nLuonto heittää tittelit pois, ja se tekee hyvää. Olitpa pomo tai duunari, luonnon ympäröimänä työkaverit on helppo kohdata ihmisinä. Voitte yhdessä ihastella metsän tuoksua tai miettiä, mikä ohilentävä siivekäs mahtoi olla lajiltaan. Näin luonto tekee luontevan rupattelun ja siten työkavereihin tutustumisen helpommaksi.\n2. Rento tunnelma\nLuonnossa oleskelu vähentää stressiä ja laskee verenpainetta jopa minuuteissa. Palaverin tai muun kokoontumisen tunnelma pysyy paljon vapautuneempana, kun työkaverit saa kohdata luonnon keskellä sen sijaan, että istuttaisiin kravatit kaulaa kuristamassa tai korkokengät jalkoja puristamassa toimiston syövereissä.\n3. Työpiste voi olla missä vain\nJopa Helsingin keskustassa luonto on aina lyhyen kävelymatkan päässä. On kauniita puistoja ja merenrantakallioita, ja lisäksi lukuisat Helsingin ja pääkaupunkiseudun kohteet ovat saavutettavissa julkisilla, esimerkiksi metrolla. Vaihtelu virkistää! Pienellä porukalla voi paltsun pitää vaikkapa Tentsilessä metsän keskellä, oli sää mikä hyvänsä! Ja jotta palavereista luonnossa voisi tulla teille oikein tapa, kannattaa harkita Tentsile Trilliumeja tai T-Mini Hammockeja, jotta jengin on rento ja mukava nauttia palaverista ilmassa leijuen.\nLöydä Tentsilet ja Trilliumit\nKuka pitäisi palaverin toimistossa, kun vaihtoehtona on tämä?\n4. Luonnossa on helpompi keskustella\nLuonnon helmassa, rennossa tunnelmassa on myös helpompi ja vapaampi kertoa omia ideoitaan ja näkemyksiään palaverin aiheisiin liittyen. Kun tittelit on heitetty nurkkaan ja rupattelu luontevaa, on hieman aremmankin ihmisen helpompi avata suunsa. Kiusallisesta hiljaisuudesta tai vuorottaisesta katon, kellon ja varpaiden tuijottelusta ei ole tietoakaan.\n5. Luonto lisää luovuutta\nLuonnossa riittää aistittavaa ihan kaikille aisteille. Palaveri tuntuu melkein vapaa-ajalta, kun sen aikana saa haistaa metsän vivahteikkaan tuoksun, tuntea tuulen otsalla, helliä silmiä suuntaamalla katseen kauas ja herkutella vaikkapa marjoilla. Luovuus pääsee valloilleen, kun jokainen aisti saa jotain tunnusteltavaa. Sileitä pintoja täynnä olevassa, ilmastointikoneen puhkumassa toimistossa ei samaa voi kokea.\n6. Tekniikka pelaa\nSuomessa on upean toimivat internetyhteydet yllättävän usein myös metsän siimeksessä. Langattoman wifin tai vaikka puhelimesta jaetun nettiyhteyden ansiosta on palaveri helppo laittaa pystyyn missä tahansa. Nykyläppäreissä myös akunkesto on niin hyvä, että päivän aikana voisi tempaista vaikka useammankin paltsun. Kaiken voi tehdä minkä toimistossakin, mutta hauskemmin!\n7. Voi keittää nokipannukahvit ja paistaa plättyjä\nAjatus nokipannukahveista vie mielen helposti pohjoisen tunnelmiin, mutta faktahan on, että nokipannukahvit maistuvat luonnossa aina yhtä ihanalta – oltiin sitten Sipoonkorvessa tai Savukoskella, tai missä vaan! Voiko täydellisempää palaveria ollakaan kuin nuotion ympärillä pidetty kahvihetki? No voi, jos mukaan otetaan vielä plättyjen paistaminen.\nVaraa plätty- ja kahvihetki työporukalle\n8. Palaverista jää kerrottavaa ja muisteltavaa\nHarvoinpa on neljän seinän sisällä pidetty niin kiintoisaa palaveria, että siitä olisi illalla tullut innoissaan kertoneeksi kotijoukoille, saati joskus jälkeenpäin alkanut sitä muistella. Luonnossa hyviä muistoja syntyy kuitenkin helposti, ja pölyinen ja ahdistava verho poistuu koko palaverin konseptin ympäriltä. Sitä paitsi, luonnossa pidetyt palaverit saattavat innostaa lähtemään luontoon myös vapaa-aikana, ja se taas lisää tietenkin myös hyvinvointia.\n9. Kelloa ei ehdi tuijotella\nTiedätkö sen tunteen palaverissa, kun katsot kelloa ja mietit, että miten ihmeessä tuossa juuri ikuisuudelta tuntuneessa ajassa on voinut kulua vasta kaksi minuuttia? Hikikarpalo valuu ohimolle kun tajuaa, että palaveria on vielä 58 minuuttia jäljellä. Luonnossa tätä ongelmaa ei todellakaan ole. Ulkona aika kulkee kuin siivillä, kun ympäristö on rauhaisan kaunis ja virikkeellinen ja tunnelma rento.\n10. ”Voi saada vaikka kalan!”\nMäkihyppääjä Matti Nykänen lausui aikoinaan kuolemattomat sanat: ”Kun ihminen nukkuu, sille ei tapahdu mitään. Mutta kun se ei nuku, se voi saada vaikka kalan.” Samaa voi soveltaa työpaikoilla: kun pysytään neljän seinän sisällä, ei tapahdu mitään, mutta kun lähdetään ulos, on kaikki mahdollista!\nPssst! Miltä kuulostaisi palaverin jälkeen viinitasting metsässä?\nRetkipaikka järjestää Nuuksion Pohjoisella Portilla ihanassa metsäympäristössä viinitastingeja, joissa viinit on valittu sopimaan täydellisesti juuri kyseisen metsän ominaisuuksiin. Tastingeissa viineihin tutustuttaa aito eräsommelieeri. Eikö olisi ihanaa aloittaa viikonloppu näissä tunnelmissa?\nVaraa viinitasting työporukalle\nTags: hyvinvointi, nokipannukahvit, palaveri, Tentsile, tyhy, tyky, työhyvinvointi\nhttps://retkipaikka.fi/wp-content/uploads/2019/09/palaveri.jpg 1000 1500 Toimitus http://i1.wp.com/retkipaikka.fi/vapaa/wp-content/uploads/2015/04/retkipaikka_vaaka.png Toimitus2019-09-08 10:00:372019-09-05 12:03:03Unohda hikiset toimistopalaverit – 10 syytä lähteä luontoon pitämään palaveri\nMetsään uppoutumista Nuuksiossa opettava Jarko Taivasmaa: "Luonnossa aistimusten runsaus saa meidät spontaanisti meditaatiotilaan"\nTentsile-elämys Lapin taivaan alla: valoisan illan fatbike-retki ja syksyinen... Näissä maisemissa viihtyivät Eino Leino ja Toivo Kuulakin! Tällainen on...


Glögiä ja EU-politiikkaa | Together\nTule keskustelemaan EU-asioista Tampereella!\nWednesday 1 December 2021 18:00 19:00\nOsallistu keskusteluun EU:n tulevaisuudesta!\nMietityttääkö, miltä EU:n tulevaisuus näyttää? Entä onko glögi -ja joulutorttukausi vielä avaamatta?\nNäihin ja moniin muihin kysymyksiin on saatavilla vastauksia kun Iltakoulu, FAIA ja Euroopan parlamentin Suomen-toimisto yhdistävät voimansa tässä jouluisessa keskustelutapahtumassa. Keskustelun avaa Tampereen yliopiston tutkimusjohtaja Hanna Ojanen, jonka jälkeen ääneen päästetään parlamentin asiantuntijat Tuure-Eerik Niemi sekä Maria Tirkkonen. Puheenvuorojen jälkeen osallistujilla on mahdollisuus osallistua keskusteluun: tule esittämään kaikki EU-kysymyksesi ja kertomaan, mitä mieltä olet Euroopan tulevaisuudesta!\nTapahtuma järjestetään rennossa jouluisessa hengessä eikä keskusteluun osallistuakseen tarvitse olla erityinen EU-osaaja, kiinnostus riittää! Bonkerissa on teeman mukaisesti myynnissä glögiä ja joulutorttuja. Tätä tapahtumaa ei siis kannata missata!\nTapahtumaan ilmoittaudutaan ilmoittautumislomakkeen kautta, joka julkaistaan tapahtumaan perjantaina 19.11. klo 12. Mukaan mahtuu 20 ensimmäistä ilmoittautujaa!\nIlmoittautumislomake löytyy täältä: https://forms.gle/yggS3Sjygd8nqK1H8\nTapahtuma on osa Euroopan parlamentin yhdessä.eu-kampanjaa, jonka tarkoituksena on kirittää EU-keskustelua ympäri Suomea. Tilaa yhdessä.eu-uutiskirje ja ota mukaan tapahtumiin ja tempauksiin: http://www.xn--yhdess-gua.eu/\nMITÄ? Glögiä ja EU-Politiikkaa\nMILLOIN? 1.12. klo 18\nMISSÄ? Bonker Moodcourt, Ratapihankatu 39\nMITÄ MAKSAA? Osallistuminen ilmainen, virvokkeet omakustanteiset\nMIKSI? Mikä olisikaan parempi tapa virittäytyä joulun odotukseen!


Ei voi laittaa suklaaseen, ADHD:n sekoileva mieli! – Blogien Maailma\nHomeBlogitEi voi laittaa suklaaseen, ADHD:n sekoileva mieli!\nPaljon nykyään on tapetilla kiva ystävämme, tai ei niinkään kiva ystävämme, ADHD. Se onkin hyvin jännä ja sen kanssa ei ole aina helppoa elää. Mun lähelläni on paljon, niin lapsia kuin aikuisiakin, joiden arkea ADHD rikastuttaa ja vihastuttaa. Ihmisten keskuudessa se on vielä mörkö. Ja tavallaan, onhan se sitä. Mutta itse en sitä niinkään haluaisi ajatella mörkönä, vaan ominaisuutena. Elämä ADHD:n päässä on erilaista. Toisinaan hyvin raskasta. Itselläni ei diagnoosia ole, mutta muutamasti lääkärillä väläytelty, vahvaa epäilyä ADD:stä, joka on monelta osin sama, mutta siitä puuttuu se ylivilkkaus. Tällä postauksella tuon esiin, mitä arki on ADHD:n ja ADD:n omaavilla, sekä miltä heidän päässään näyttää.\nKirjoitan tekstin sensuroimatta sitä, mitä mielessäni tapahtuu, kun istun kirjoittamaan. Toivottavasti tästä ei tule liian sekavaa, mutta älkää ihmetelkö tekstin seassa pyöriviä ihmeellisiä ja asiaan kuulumattomia kommentteja, koska ne ovat vain mieleni tuotoksia, joita tulee postausta kirjoittaessa. Astun siis nyt tällä kertaa omiin sekä niiden diagnoosinkin saaneiden tossuihin. Tämä ei siis ole suoraan omasta arjestani, mutta välikommentit on täysin oman mieleni tuotoksia.\nArjen kiireitä on välillä hankala hallita. Tuntuu, ettei mieli aina pysy mukana kaikessa. Johtunee varmaan siitä, että mieleni elää aivan omaa elämäänsä. Luoja, kunpa tietäisitte, mitä kaikkea todellisuudessa mielessäni liikkuu. Välillä se on kuin Linnanmäen vuoristorata. Kerron esimerkin: istun alas kirjoittamaan ja pitäisi keskittyä täysillä. Noh, samaan aikaan mieleni voi muistaa kuinka pyykkiä pitikin juuri tänään pestä, ainiin ja tiskipöydällä oli se kahvikuppi, jonka sinne unohdin. Pitänee hakea kahvikuppi. (Arvaa tapahtuiko tämä juuri nyt oikeasti, vastaus on kyllä. Kävin siis tässä välissä hakemassa kahvikupin.) Onpas ulkona kaunis ilma, pitäisi varmaan käydä kävelemässä tänään. Hmmmh…tämä postaus, jatkanpa sitä. Puhelin piipittää, pitäisi kirjottaa ja pitää focus aiheessa, mutta mieleni pohtii saamani viestin sisältöä. Kukahan se mahtoi olla ja mitä sillä on mulle asiaa. Teksti alkaa olla valmista, mutta taas unohdun kummiin ajatuksiin. Mitähän mahtaa yhdelle ystävälleni kuulua. Ei, nyt ei mietitä sitä vaan saatetaan teksti loppuun. Aivan, yhden puolen tunnin aikana mielessä ehtii käydä valehtelematta kymmeniä asioita, jotka ei millään liity aiheeseen, johon pitäisi keskittyä.\nKappas, tossa matolla kiiltelee joku. Se on muuten mun hukkunu korvis!\nPoika istuu koulunpenkillä. Pitäisi lukea matikkaa, mutta pieni poika ei millään malta istua paikallaan, vaan pöksyt ovat täynnä muurahaisia. Opettajan torut ei auta. Miten voisikaan, koska pojan takamus ei pysy paikallaan, vaikka poika kuinka tietääkin, että nyt pitäisi laskea vähennyslaskuja. Ikkunasta näkyy keinut, enpäs päässyt välitunnilla keinumaan. Ensi välitunnilla menen kyllä. Paperilla on tehtävä, jossa pitäisi laskea 19-7, mutta pihalla nököttävä jalkapallo saa pojan muistelemaan eilisiä jalkapallotreenejä. Olisin kyllä varmasti saanu maalin, jos Eetu ei olis häirinny.\nLuokkatoverit pitävät hirveää mölinää ja ulkona näkyvät viihdykkeet sekä keskittymispakko, saavat pojan hermostumaan. Päivä on jo pitkällä, joten väsymys alkaa puskea jo. Poika hermostuu toden teolla. Ei nyt saa suuttua, en halua. Mieli yrittää taistella vastaan, mutta väsymys on vienyt itsehillinnän. Poika säntää tuolista, saaden tuolin lennähtämään lattialle kumoon. Uhriksi joutuu pojan mielestä, sairaan ärsyttävä Toni. Toni saa tuntea tönäisyn nahoissaan. Opettaja vie pojan luokasta ulos, käytävään rauhottumaan. Huh, ihanan hiljasta. Kukaan ei ärsytä. Uskokaa tai älkää, mutta poika kyllä yritti kaikkensa, ettei olisi hermostunut. Ylikierroksilla käyvä mieli ei vaan totellut enää.\nHei, mä unohdin kokonaan laittaa sen pyykinpesukoneen päälle. Noh, ehtii sen. Nyt mä kirjotan, koska tää ADHD on tärkee aihe. Jahas, äiti soittaa. Oottakaas hetki, mä jatkan kohta.\nAikuisen raskas päivä\nKoko päivän on ollut hirveästi ohjelmaa. Piti sännätä tänne, tuonne ja sinne. Aikuisellekin ADHD:n tai ADD:n omaavalle, kiire ja hirveää rumbaa pyörittävä mieli, on raskas. Ulkomaailmassa on hirvee hälinä. Ei taas millään jaksa enää mitään ylimäärästä tälle päivää. Puhelin piippaa taas, pakko laittaa se äänettömälle. En todellakaan jaksa vastata yhteenkään viestiin. EN! Hmmh…mut mitähän sinne on tullu. Pakko kattoa. Pienikin ärsyke ja mieli ei malta. Telkkarin möly käy korviin ja lapsellakin on asiaa. Aaargh! Mä haluun hiljasuutta. Olispa jo kello niin paljon, että talo olis taas hiljanen. Yritä nyt vaan hillitä ittes. Et hermostu. Eikä, pinnaa kiristää ja taas mun suu vaan aukee. Onko pakko taas ärähtää? Ilmeisesti, koska suu käy. Pakko poistua tilanteesta.\nKeskittyminen ja tunteiden hallinta, voi olla todella vaikeeta kiireisen päivän jälkeen. Illalla se pienikin elämä ympärillä ja äänet voi käydä korviin. Sillon sitä hermostuu, koska ei vaan enää jaksa. Joku on joskus kuvannut, että tuntuu siltä kuin päässä olisi apinalauma, lyömässä kattilankansia yhteen. Ärsyttävää, eikö? Päivän aikana menee hurja määrä energiaa siihen, että yrittää keskittyä, muistaa kaiken ja kestää ne ärsykkeet ulkopuolelta. Mieli elää koko ajan ja ajatuksia tulee sitä mukaa uusia, kun edelliset häviää.\nOis vähän nälkä. Pitäis varmaan syödä jotain. Siellä oli vissiin sitä eilistä salaattia vielä. Ähh, mulla oli tää postaus kesken. Jos teen tän loppuun ja syön sitte. Heeei, ihana rotikka menee tossa tiellä. Oon nähnyt ton omistajan joskus. Puff, unohda ulkomaailma ja jatka kirjottamista.\nMä tiedän aikuisia, joille arjen hallinta on vaikeeta. Laskujen maksusta, kodin kunnossapitoon. Kotitöissä muun muassa on ongelma monille, että alottaa yhestä hommasta, jättää sen kesken ja siirtyy seuraavaan. Se on yllättävän raskasta. Jos mä nyt tosta noi pyykit hoitaisin. Hei, muuten siellä oli ne kahvikupit tiskipöydällä, laitan ne tässä välissä. Laskuissa oli muuten eräpäivät jo menny. Noh, ehtii ne myöhemmin. Kauhee, kun ne ahdistaa. Ei vaan saa aikaseks hoidettua niitä alta pois. Tai jos mä nyt sit kävisin maksamassa ne. Ei noi loput kupit tosta häviä. Pitäiskö eka kurkkaa päivän uutiset. Joo. Hyvä idea. Oho, tunti menny tässä. Piti mennä sinne porukoille. En mä enää ehi siivota. Joten lets mennään.\nVoit varmaan kuvitella itsekin, että kuin helppoa on, kun asiat jää puolitiehen, ne jyllää sun mielessä, mut et kuitenkaan saa niitä hoidettua. Se vie yllättävän paljon voimia, kun mieli on kuin viidakko, jossa tapahtuu koko ajan ja unohdut tekemään jotain, mitä ei sillä hetkellä pitäny.\nTähän olis vielä paljon kerrottavaa, mutta kukaan ei jaksa enää tän pidemmälle lukea. Ja teillä rakkailla sieluntovereilla, on tähän mennessä käyny miljoona muuta asiaa mielessä samalla. Mä tiedän. Taidan siis päättää tän postauksen tähän. Jatkan kyllä varmasti aiheesta pian. Nyt on kuitenkin mentävä pesemään ne pyykit. (Ne on pyöriny lähes koko postauksen ajan mun mielessä) Nähään seuraavan kerran, kun palaan aiheeseen. Morjenttes!\nPs. Kiitos rakas ystäväni tuosta, päässä soivasta fazerin mainoksesta. Se sopii just hyvin otsikoksi tähän.\nEiköhän joka ihmisellä mieli sekoile noin. Se että ajatus harhailee, ei tarkoita adhd:tä eikä add:tä. Lähes kaikki tekstissäsi kuulosti tutulta ja itseen sopivalta, eikä mulla ole ikinä käynyt mielessäkään että olisi diagnoosia. Ihan normaalia elämäähän tuo on. Ja se ettei illalla työpäivän jälkeen jaksa mitään ylimääräistä meteliä tai hässäkkää.\nToki varmasti teksti osuu moneenkin ihmiseen, joilla ei ADHD:ta tai ADD:ta ole, mutta tuossahan olikin vain osa heidän arjestaan. ADHD ja ADD sisältää paljon muutakin ja mittakaavat, miten nuo asiat arjessa näkyvät, ovat eri kuin heillä, joilla ADHD:ta ja ADD:ta ei ole.\nI used to be recommended this website through my cousin. I’m now not positive whether this post is written by him as no one else realize such special about my problem. You are amazing! Thanks!\nIhan kun suoraan minun elämästä! Koulussa olis riittäny älyä mutta mitään kykyä ei ollu keskittyä. Oon aina ollu impulsiivinen jne. ADHD puoliso ja samaa ominaisuutta kantava tuttu sanoi lyhyen keskustelun jälkeen että minulla on myös ADHD ja nyt kun oon asiaan perehtynyt niin oon asiasta lähes varma ja moni asia selittyisi kuluneesta elämästä.\nOleelista häiriössä on se, että sitä on kestänyt koko iän ja se on jatkuvaa. Se ei ole vain välillä väsyneenä tai stressaantuneena, vaan sen kanssa on eletty lapsesta saakka. Jos se on hoitamaton vielä aikuisena, opittuja toimintamalleja on vaikea muuttaa ilman kunnollísta terapiaa ja/tai lääkitystä. Kun se periytyy vielä omille lapsille, niin siinä on kyllä kestämistä. Häiriössä on paljon hyviä puolia, kuten mielikuvitus ja kekseliäisyys mutta asioiden ainainen keskenjääminen aiheuttaa masennusta ja muuta surua. Ei ole kiva olla välkky alisuoriutuja ja miettiä, miten elämä olisi mennyt, jos olisi saanut ajoissa apua.\nHaha. Oikein hyvin kirjoitettu. Oon joskus yrittänyt kirjoittaa miltä se ADHD tuntuu, mutta en oo osannut, koska en muista sitä enää myöhemmin, on niin paljon asioita, jotka tulee siihen tilalle jo. Mutta tuommosta se just on. Oon nyt kaks päivää ollut kirjoittamassa yhtä sähköpostia, mutta en oo vielä ehtinyt. Älypuhelin on kans paha, kun jos meinaat vaan nopeasti vilkasta viestin, niin hupsista keikkaa ootkin kattonut yhtäkkiä myös facen ja instan kommentit. 😂


Tarja Tallqvist velkahelvetistään: Kykenin hädin tuskin hengittämään - Studio55.fi\nTarja Tallqvist velkahelvetistään: Kykenin hädin tuskin hengittämään\nStudio55.fi > Tästä puhutaan Julkaistu 16.02.2010 05:30 (Päivitetty 10.08.2010 14:46)\nKansanedustaja Tarja Tallqvist on kokenut kouriintuntuvasti, millaiseen tilaan ihminen voi konkurssin myötä vajota. Velkakuopan pohjalla Tallqvist ei pystynyt kuin makaamaan sängyssä ja keskittymään hengittämiseen.\nTarja Tallqvist pyöritti vielä 1990-luvun alussa menestyvää filmiyhtiötä. Tallqvist piti työstään ja tunsi itsensä onnelliseksi.\nSitten tuli 90-luvun lama, jota tavallisella ihmisellä ei ollut mahdollisuutta ymmärtää etukäteen. Tallqvistin yritys ajautui monen muun mukana konkurssiin.\n− Putosin korkealta nopeasti. Minulta meni kaikki: firma, omaisuus, koti, Tallqvist kertaa tarinaansa.\nKonkurssi oli valtava shokki itsenäiselle ja menestyneelle ihmiselle. Tallqvist oli juuri ostanut itselleen asunnon sekä taannut kahden sisarensa velat. Niskaan kaatui yhdessä hetkessä valtava velkapotti.\n− Tilanne oli yhtä kaaosta. Koko sosiaalinen maailmani kaatui sillä hetkellä.\n"Makasin päivät sängyssä"\nTallqvist tietää nyt, että vastaavaan tilanteeseen joutuneet ihmiset käyvät läpi hyvin samankaltaisia tunteita. Edellisenä lama-aikana masennuksesta ei kuitenkaan juuri puhuttu julkisesti. Tallqvist koki olleensa ainoa ihminen maailmassa, joka oli joutunut käsittämättömään loukkuun.\n− Sain asua vielä hetken asunnossani. Makasin päivät sängyssä, en vastannut puhelimeen; kykenin hädin tuskin hengittämään, Tallqvist muistelee riipaisevaa tilaansa.\nEntinen yrittäjä koki voimakkaita syyllisyyden ja häpeän tunteita.\n− Jälkeenpäin tajusin, että tila lähentelee mielisairautta siinä vaiheessa, kun ihminen ei pysty enää tekemään mitään.\nTallqvist pääsi lopulta monen mutkan kautta sairaalaan psykiatriselle osastolle. Hän kuitenkin kotiutui liian aikaisin.\nAsunto meni alta, ja todellinen shokki odotti vielä kulman takana. Tallqvistin pojalla todettiin syöpä.\nOman pojan sairastuminen oli viimeinen niitti. Äiti vajosi mustaan sumuun. Tallqvist muistaa ainoastaan konkreettisen tunteen siitä, miten vaikeaa hänen oli hengittää.\nHän päätyi aallonpohjalla epätoivoiseen tekoon ja yritti itsemurhaa. Tallqvist havahtui toista kertaa sairaalassa.\n− Kävin läpi suuren nöyrtymyksen kaiken tapahtuneen suhteen. Hyväksyin ja ymmärsin olevani sairas. Siitä alkoi parantumiseni, Tallqvist sanoo.\nSairaalassa äiti istui poikansa sängyn vieressä ja katsoi häntä kovien stytostaattikipujen kourissa. Elämän tärkeät asiat kirkastuivat vaikeimman kautta.\n− Pitäkää talot ja autot, kunhan poika paranee, Tallqvist totesi itselleen ja keskitti energiansa poikansa tukemiseen.\nTallqvist suhtautuu rahaan kaiken kokemansa jälkeen puhtaasti välineenä. Tärkeää elämässä on se, että poika toipui syövästä.\nPohjalla käynyt nainen on sinut menneen kanssa.\n− Itsemurha oli tuolloin ainoa itsenäinen teko, johon kykenin. Päätin sittemmin vapautua häpeästä. Itsemurha ei ole häpeä, vaan se, että yhteiskunta on niin kova, että ihminen yrittää tappaa itsensä rahan vuoksi, Tallqvist sanoo.\nTallqvist on joutunut kokemaan vaikeimman kautta, miten julmasti epäonnistuminen Suomessa ihmisen leimaa.\n− On uskomatonta, miten yhteiskunta voi litistää ihmisen peukalolla. Kun nimi menee velkarekisteriin, et saa enää yhtään mitään. Et lainaa, et puhelinliittymää, et edes kirjakerhon jäsenyyttä.\nKyseessä ei ole silti mikään häpeän asia. Tallqvist painottaa, että kuka tahansa voi pudota.\n− Olen tänä päivänä jopa kiitollinen kaikesta kokemastani. Ilman sitä en pystyisi ymmärtämään enkä auttamaan kohtatovereitani.


Sirpa Eriksson | Orton\nErityisosaaminen: Työkyvyttömyyden aikainen toimeentulo, tapaturma- ja liikennevahinkoasiat, ammatillinen kuntoutus, vammaispalvelut ja etuudet, kuntoutuksen hakeminen\nSocionom, 1985 Umeå Universitet\nKlinisk sexologi 20 op, 1988 Umeå Universitet\nADHD-ohjaaja / coach, 2005 ADHD - keskus\nOlen työskennellyt Ortonin sosiaalityöntekijänä v. 2015 alkaen. Sitä ennen olin Ahvenanmaan sairaalan kuntoutuksen sosiaalityöntekijänä 19 vuotta. Minulla on myös muutaman vuoden työkokemus psykiatrisen sairaalan sosiaalityöstä. Vahvuuteni on vankka vammaispalvelulaint tuntemus.\nLainsäädäntö ja yhteiskunnallinen vaikuttaminen on ollut minulla aina tärkeää. Olin Ahvenanmaan maakuntapäivien edutajana vuosina 2007 - 2011, jolloin minulla oli mahdollisuus vaikuttaa paikalliseen lainsäädäntöön. Olin sosiaali-, terveys- ja ympäristövaliokunnan jäsen.


JäPS 2 - 0 PEPO\n25 Aug 2018 - 17:00Keskuskenttä\nYhtenäinen JäPS oli Keskuskentän herra taas kerran\nTunnelma oli jo perjantain viimeistelytreeneissä sellainen, että JäPSin edustusmiehistöltä oli lupa odottaa paljon lauantain kärkikamppailussa PEPOa vastaan. Joukkue ei pettänyt 422 katsojan edessä odotuksia, vaan vei tärkeät kolme pistettä 2-0 lukemin ja piti paikkansa kärkikahinoissa Kakkosen tasaisessa A-lohkossa.\nKotijoukkue pääsi otteluun suhteellisen pienillä poissaoloilla. Ala Alaeddine oli pelikiellossa varoitustilin täyttymisen takia ja Pyry Korhoseen iski kuumetauti ottelun kynnyksellä. Valmentaja Osku Partonen ryhmitti puolustuksen tällä kertaa kolmen alakertaan ja maalivahti Janne Laihon edessä oman pään varmistivat Olli Valto, Mahdi Ali ja Tero Uusitalo. Keskikentälle laitettiin neljän linjaan Joni Norring, Herkko Kuosa, Roope Autio ja Albin Rashica. Heidän edessään hyökkäyskaksikkoa Ville Ahola – Tuure Nummi tuki Tuomas Kyytsönen. Vierailla iskukykyä tai paremminkin puolustuskykyä heikensivät nimekkäät poissaolijat, maalivahti Graig Hill ja toppari Alieu Ceesay.\nOttelun alku oli ehkä parasta JäPSiä tällä kaudella. Taktiikka oli laadittu riisumaan PEPO aseista heti alkuunsa ja siinä onnistuttiin täydellisesti. Tiukka korkea prässi ei antanut vieraille yhtään tilaa ja JäPSin omat hyökkäykset vyöryivät painokkaasti kohti vastustajan maalia. Tästä huolimatta PEPO sai viidennellä peliminuutilla kulmapotkun oikealta. Sisäkierteinen kulmuri napsahti suoraan kotijoukkueen maalin yläputkeen. Tilanteesta lähti nopea vastahyökkäys ja syöttö oikeaa laitaa kirmaavalle Albin Rashicalle, joka laittoi kovan keskityksen maalille. Pallo osui pelikiellossa ollutta Ceesayta tuuranneen Eetu Suoraniemen käteen ja pienen harkinnan jälkeen erotuomari Juuso Vuorinen osoitti rangaistuspotkupistettä. Olli Valto asteli tuoreen isän varmuudella pallon taakse ja siirsi JäPSin johtoon tarkalla alakulmasijoituksella tehden jo kauden seitsemännen maalinsa.\nPEPO ei saanut peliään käyntiin ja JäPS hyökkäsi. Muutama minuutti maalin jälkeen Herkko Kuosa antoi kulman vasemmalta, mutta Hilliä PEPO-maalilla sijaistanut Simo ”Lallin poika” Partinen pääsi näppeineen väliin ja tilanne purkautui. Hetki myöhemmin JäPS sai kulmapotkun vuorostaan oikealta ja oli taas Joni Norringin vuoro luoda hämminkiä vierasmaalille. Pallo osui ensin yläputkeen ja kimmahti siitä pelattavaksi sopivasti Tuomas Kyytsöselle, jonka komea saksipotku saatteli kotijoukkueen aikaiseen 2-0 johtoon, kun vain 12 minuuttia oli pelikellossa.\nEnsimmäiseen puoleen tuntiin vieraat eivät päässeet kuin satunnaisesti hyökkäyksiin ja silloinkin vahvasti pelannut JäPS-puolustus korjasi tilanteet kotijoukkueen kannalta parhain päin. Tero Uusitalo oli vahvalla pelipäällä, Mahdi Alista ei ohi menty ja Olli Valto oli ilmatilanteiden hidalgo. Loput vei Janne Laiho, hyvänä esimerkkinä vajaan puolen tunnin kohdalla ollut kulmapotku, jossa Laiho näytti, ettei PEPOn yleensä vaarallisiksi tiedetyillä kulmapotkuilla ollut tässä ottelussa mahdollisuuksia. Vieraiden vähät tilanteet rakentuivat yleensä vasemmalla laidalla pelanneen Markus Koistisen kautta, mutta esimerkiksi Hermes Palomino oli koko ottelun varjojen mailla eikä saanut juuri mitään aikaan.\nPuoliajan lopulla kummallakin joukkueella oli mahdollisuus muuttaa lukemia tulostaululla. Ensin JäPS sai maalipaikan, kun Tuure Nummi kaadettiin vasemmalla sivustalla. Herkko Kuosan vapaapotkun jälkitilanteesta Joni Norring pyssytti koko vartensa kyllyydestä, mutta puolustus sai jotain sen verran väliin, että pallo livahti vain niukasti ohi takanurkan tuloksettomaksi kulmapotkuksi. Vähän tuon jälkeen toisessa päädyssä Petteri Rönkkö täräytti yläputkeen noin 20 metristä. Hermes Palomino yritti jatkopalloon, mutta Janne Laiho sai sen verran häirittyä, että tänään tehottoman Palominon pusku lipsahti ohi ja tauolle mentiin JäPSin johdossa.\nToiselle puoliajalle sopi odottaa hanakampaa PEPOa ja sitä myös nähtiin. Valmentaja Mika Heino oli ilmeisesti saanut ohjeitaan perille ja vierasilme oli selvästi pirteämpi, vaikka vielä jakson alussa JäPS painoi tasavertaisesti. Markus Koistinen pääsi kokeilemaan alkuun vapaapotkusta JäPSin muurin kestävyyttä ja kestihän se. Kohta perään oltiin samoissa merkeissä toisessa päässä, kun Joni Norring antoi vapaapotkua noin 30 metristä. Keskitys löysi koko ottelun vahvasti raataneen JäPS-kippari Roope Aution pään, mutta pusku jäi vaisuksi ja tulosta ei syntynyt. Perään Ville Ahola pelasi Tuure Nummelle, jonka laukauksen Partinen vierasmaalilla torjui vaivoin.\nPEPO alkoi saada otetta vahvemmin, mitä pidemmälle ottelu eteni. Turha kiire ja paine kavennusmaalin saamiseksi kuitenkin ilmeisesti aiheutti sen, että laukaukset olivat hätäisiä ja hyökkäyksistä puuttui ajatus. Jonathan Dunyin ja Alex Oikkonen kyllä pyörittivät peliä keskikentällä, mutta JäPS puolusti koko joukkueen voimin tiukasti ja uhrautuvasti. Vaikka pallo viihtyi lähes koko viimeisen puolen tunnin ajan JäPSin kenttäpuoliskolla, ei vierailla ollut oikeastaan esittää mitään kovin vaarallista. Lähimmäs maalia päästiin kotijoukkueen vastaiskuilla ja aina nopea tulospalvelu siirsi JäPSin jopa toviksi 3-0 johtoon, kun hetki aiemmin kentälle tulleen Tomi Mikkosen laukaus maalivahdin jalkojen välistä kolahti takatolppaan. Ville Aholan nousu päätyyn ja siirto takaviistoon olisi voinut yhtä lailla tappaa PEPOn pyristelyn, mutta siinä tilanteessa puolustus ehti väliin ja numerot pysyivät edelleen ennallaan.\nViimeisen vajaan 10 minuutin ajan PEPO yritti vielä kiihkeästi kavennusta, mutta 84. minuutilla oikealta puolelta päätyrajalta tullutta vapaapotkua ja siitä Jerry Särkän kierteistä yläputkeen osunutta keskitystä lukuun ottamatta lopputulos ja kotivoitto ei ollut enää millään lailla uhattuna. JäPS-valmentaja Osku Partonen oli myös tyytyväinen taiston tauottua. ”Hieno voitto. Pelasimme hyvän ottelun. PEPO oli juuri niin hyvä kuin osasimme odottaakin. Ensimmäisen jakson lopussa ja toisen jakson alussa jouduimme puolustuskannalle, mutta 3–0-maali oli kuitenkin lopulta mielestäni lähempänä kuin 2–1-maali”, kertaili Partonen. Jotkut ovat hämmästelleet JäPSin kovaa virettä ja asemaa sarjan keulilla, mutta siihenkin Partosella oli selkeä näkemys. ”Ei me mitään taikatemppuja olla tehty pelitavallisten muutosten osalta verrattuna edellisiin kausiin. Olemme miettineet millaisia pelaajia meillä on käytössä ja pyrkineet saamaan pelaajien vahvuudet paremmin esiin. Ja aina tietysti huomioimme pelisuunnitelmassa sen miten vastustaja pyrkii pelaamaan”.\nJäPS pelaa seuraavan ottelunsa lauantaina 1. syyskuuta Gnistanin vieraana Oulunkylässä. Seuraava kotiottelu on lauantaina 22. syyskuuta Mikkelin Pallo-Kissoja vastaan.\nOTTELUSIVUUN JA TILASTOIHIN\nENNAKKO: Kaikki peliin lauantaina\nJoidenkin itseään asiantuntijoiksi kutsuvien hämmästykseksi ja yllätykseksi ollaan Kakkosen A-lohkossa tilanteessa, jossa JäPS on vahvasti mukana nousukarsintakarkeloissa, kun enää viisi kierrosta on pelaamatta. Oman kylän pojilla pelaaminen ei foorumien mukaan ole riittävä merkki vakavasti otettavasta joukkueesta ja vain rahalla ulkomailta tuodut tähdet antavat uskoa menestykseen. Jalkapallo on hieno laji. Se on joukkuepeli, jossa yhtenäisyys ja henki voivat voittaa materian. JäPS on elävä esimerkki tuosta.\nLauantaina Järvenpäähän saapuu humppakaupunki Lappeenrannasta PEPO, joka on hallinnut tämän kauden sarjaa alusta lähtien, mutta tanssi on viime aikoina hieman takellellut. Edellisessä ottelussa viime sunnuntaina Oulunkylässä tuli tappio yhtä lailla ylöspäin mielivälle Gnistanille. Tuosta ottelusta on riittänyt parran pärinää vielä pitkin viikkoa, kun ottelu ratkesi käytännössä jo alkuunsa PEPO-toppari Alieu Ceesayn ulosajoon ja tilanteesta aiheutuneeseen rankkarimaaliin. Tiettävästi PEPO on tekemässä punaisesta kortista valitusta liittoon, jotta joukkueelle tärkeä pelimies saataisiin kokoonpanoon myös Järvenpäässä.\nPEPO on tasaisen kova ryhmä, jossa vastuuta menestyksestä ovat kantaneet varmaotteinen maalivahti Graig Hill, toppari Ceesay, keskikentän Alex Oikkonen, Jerry Särkkä ja Jonathan Dunyin sekä kärkeen loukkaantuneen Edwin Salazarin tilalle takaisin hankittu jo viime kaudella syömähampaaksi osoittautunut Hermes Palomino. Ceesay siis mahdollisesti puuttuu kokoonpanosta Järvenpäässä, mutta joukkue saa kokoonpanoon takaisin pelikiellosta vapautuneen Petteri Rönkön. Maaleja PEPO on tehnyt pelatuissa 17 ottelussa varsin vähän, 28, mutta myös päästänyt vähän, vain 14. Eniten osumia on yleensä vasemmalla sivustalla pelaavalla 22-vuotiaalla Markus Koistisella, jolle niitä on merkittynä kuusi. Kokeneemmat pelimiehet Palomino ja Rönkkö ovat kirjauttaneet neljä osumaa kumpikin. Venezuelalainen Palomino on tehnyt maalinsa pelaamissaan vasta neljässä ottelussa.\nJäPS on ollut melkoisessa iskussa ja edellisestä tappiosta on aikaa reilut kaksi kuukautta. Maaleja on tehty yleisöön menevällä tavalla runsaasti ja tunnelma joukkueessa on syystäkin hieno. Joukkue on terve ja kokoonpanosta puuttuu oikeastaan vain pelikiellossa tämän ottelun oleva Ala Alaeddine ellei pitkäaikaispotilasta Jesse Sundströmiä oteta laskuihin mukaan. JäPS-koutsi Osku Partonen ei ole jäänyt leijumaan tuloksiin, vaan on edelleen varovainen. Syystäkin, sillä nyt vastus lienee kovin mahdollinen tässä vaiheessa. ”JIPPO-pelistä saatiin hyvä tulos, mutta pelaamisen tasoa täytyy nostaa, jos haluamme lauantaina pisteitä. PEPO on laadultaan Ykkösen joukkue ja edelleen suosikki nousukarsintoihin. Puolustuspelaamisen pitää olla kunnossa ja omat maalipaikat pitää hyödyntää hyvällä prosentilla”, kertoili Partonen ennen keskiviikon treenejä.\nKotiyleisön tuki on erittäin tärkeää ja nyt jos koskaan olisi hienoa saada kaikki kannustus peliin lauantaina. Ottelu Keskuskentällä alkaa kello 17. Matsibaari ja Arskan&Amin makkarakorneri ovat avoinna kello 16 lähtien.


Manninen, Teemu | Kirjasampo\nKuva: Leena Lahti\nJ.H. Erkon kirjoituskilpailu: 1996\nKatri Vala -palkinto: 2013\nTampereen kaupungin kirjallisuuspalkinto: 2004\nTulevaisuuden mies - Future man\nKelomökkien mies - Log cabin man\nTeemu Manninen (s. 1977) on helsinkiläinen runoilija ja kirjallisuudentutkija sekä Tuli&Savun verkkolehden päätoimittaja. Hänen esikoisrunokokoelmansa Turistina täällä ilmestyi vuonna 2004 ja toinen kokoelma Lohikäärmeen poika vuonna 2007 Tammelta. Manninen tunnetaan myös äänirunoilijana ja yhtenä ensimmäisistä suomalaisista flarf-estetiikan esittelijöistä. poEsiassa kesällä 2010 julkaistava Futurama on science fiction -triptyykki Avaruusooppera Aurinkolaivan ensimmäinen osa.\nTeemu Manninen on vuonna 1977 Espoossa syntynyt ja nykyään Tampereella asuva runoilija. Manninen opiskelee Tampereen yliopistossa yleistä kirjallisuustiedettä, historiaa, filosofiaa ja latinaa.\n“Ihanteeni on klassinen sivistys, mutta myös romanttinen vastarinta. Olen konservatiivinen anarkisti. Arvostan humanistista oppineisuutta: kuolleiden kielten ja kuolleiden ajattelijoiden tuntemusta ja laajaa historiallista näkemystä. Sankarini on jokainen, joka on lukenut edes yhden ennen 1700-lukua kirjoitetun teoksen ja aidosti pitänyt siitä. Tweedin ja hapertuneiden nahkakansien lisäksi arvostan kuitenkin myös niittejä ja kettinkejä, poliittisen radikalismin perinnettä, sekä populaarikulttuuria ihan periaatteesta sen (lähes) kaikissa muodoissa. Mielestäni yhteiskunta ei ole elinvoimainen ellei se tue kansalaisten luovuutta kaikilla niillä inhimillisen epämääräisyyden alueilla, joille kansalaiset valitsevat vaeltaa.\nEn kuitenkaan elättele harhaluuloja omasta asemastani. Kirjoittava ihminen on Jumalan hullu: tuhlaa aikaansa turhuuksiin, kuolleisiin unelmiin. Silti, jos voisin, korvaisin pakkoruotsin pakkolatinalla, MTV:n BBC:lla, Elviksen Dantella ja sähkökitaran Roland 303:lla.”\nELEGIA MUN SUKUPOLVELLE\nVempainten tulva Phuketissa, kuolevia turisteja,\nhyviä makkaroita, täs on mun sukupolvi,\nvideokamerassa tissejä ja hyviä perseitä pyyhkivän\npakkotyöllistetyn kääpiön tarina,\nlystikäs hengen ja materian suhde taustalla\nluonnonkauniita lajikuolemia, stroboja,\nelektroninen xtaasi, sporttinen blondi\nja urheilufriikki, jonka\nverkkopersoonallisuudella ei ole oikeita tunteita,\ntunteet ovat kehittyneet kymmenien\nmiljoonien vuosien aikana, meidän\non ollut pakko oppia englantia\ntyöporukalla samalla kun Kaivohuoneella\nsinkkujen pikkujouluissa Jumala on itse kumonnut\nitsensä “jotain alta minuutissa”: isät opasti,\näidit teki likaisen työn, uskonnon siipi\nkatki, tieteen siipeä ylistetään, meitä viillellään\nsaatananpalvojuudella, ja tämä on vasta alkua.\nTiedän, ei se oo mun syy: kaikki paha,\njosta kannan syyllisyyttä,\nolosuhteet, kärsimykset, ihmissuhteet, ne ovat\nsalapukuinen siunaus, jos suhtautuu oikein:\naina pitää olla joku lohikäärme,\njonka kanssa kamppailee.\nSilti mua sattuu ihan vitusti enkä mä edes tiedä miksi.\nMuksuina pelattiin kuurapataa pihalla.\nNyt mä taidan mennä\nsatuttaan itseeni sinne.\n(Teoksesta Lohikäärmeen poika, Tammi 2007)\nKuolleita soluja muistaessa\nSolujen kierron päättyessä\nlinja-auto kiitää aamukymmeneltä\nkantaen vastasyntynyttä sielua\nTässä kosmisen säteilyn\nja menneiden elämien ristipaineessa,\nseitsemän vuoden välein samassa jamassa,\nonko torjunta vatsan kaiherrusta aamukahvin jälkeen?\nEntä miksei neroutemme keksi pilleriä\ntähän matkapahoinvointiin kun kuskimme\nkaahaa meitä ruumiista toiseen\ntietoisina ainoastaan muististamme,\ntalvirenkaista rouhimassa teiden tuoretta pintaa?\nKenties sielu ei vaella ilman kitkaa,\nmutta mätänevät pellot, lehtiniljaiset hiekkatiet\nodottavat jo lumimyrskyä.\nEi enää tätä kiduttavaa syksyä.\nKuulkaa minua, oi vaeltavat pilvet,\ntaivaalliset kammat: laskekaa yllemme\nnirvanan vihje, jumalten hilse.\n(Teoksesta Turistina täällä, Tammi 2004)\nMannisen runoja Nokturnossa


Sharkoonilta edulliset S1000 ja S1000 Window -micro-ATX-kotelot - Muropaketti.com\nSharkoonilta edulliset S1000 ja S1000 Window -micro-ATX-kotelot\n25.11.2017 09:14 | Muropaketin toimitus\nSharkoon esitteli kaksi micro-ATX-standardin mukaista uutta ja edullista koteloa. S1000 ja S1000 Window ovat muuten keskenään samanlaiset, mutta toisesta löytyy nimen mukaisesti ikkuna sivupaneelista.\nJäähdytystä varten kumpikin kotelomalli sisältää 120 millimetrin tuulettimen edessä ja takana. Ikkunallisen mallin takaosan tuuletin on valaistu sinisillä ledeillä. Koteloiden etuosaan mahtuu lisäksi toinen 120-millimetrinen tuuletin.\nKattoon saa kolme 120 tai kaksi 140 millimetrin tuuletinta. Ikkunattomassa mallissa saa lisäksi sivupaneeliin yhden 120 millimetrin tuulettimen. Vesijäähyistä on tilaa 240 tai 280 millimetrin kokoisille malleille.\nTallennusasemia mahtuu koteloihin neljä kappaletta. Niille varatuista paikoista kaksi sopii 3,5 ja 2,5 tuuman levyille. Kaksi näistä sijaitsee emolevyn takana ja on tarjoitettu vain 2,5 tuuman asemille. I/O-paneelissa on kuuloke- sekä mikrofoniliitännät ja kaksi USB 3.0 -liitäntää.\nProsessoricoolerilla saa olla mittaa 150 millimetriä ja näytönohjaimella 400 millimetriä. Ikkunallisen version hinta on 44,90 euroa ja ikkunattoman 39,90 euroa.\nSharkoon TG5 (Musta/Sininen/Läpinäkyvä)\nSharkoon TG5 (Musta/Vihreä/Läpinäkyvä)\nsharkoon s1000 windowed\nSharkoon julkaisi TG4- ja Skiller SGC1 RGB -miditornikotelot\nDeepCoolilta Baroncase Liquid -kotelo esiasennetulla vesijäähdytyksellä


Myös vasureiden takki kääntyi. - Politiikka - Suomi24 Keskustelut\nMyös vasureiden takki kääntyi.\nTakki kääntyy kaikilla vasureilla, näin se menee ja hallitus pysyy vallassa vaikka väkisin. Missä nyt älämölö?\nVassariKommarit pitää lujasti kiinni " Hillotolpasta " , ja niitä on Kaksi !\nSiperia opettaa. Faktat ajavat jopa useilla vasureilla ohi ideologian.\nSuomi Natoon on tässä tilanteessa ainoa järkevä ratkaisu.\nNato vastaiset demarit ja vasemmistoliitto pyöräytti turkkinsa nurin. Taas seuraavat persujen jalanjälkiä, myöhäjunassa kuten tavallista.\nKun persut ilmoittivat viikkoja sitten olevansa nato myönteinen, alkoi somessa kauhea meteli, mites nyt suu pannaan vasuridemarit kun itse seurasitte perässä?\nSana on vapaa, daa daa kertokaa.\nTotuus tekee kipeää vasureille.


Kirahville kaulahuivi: Mummomaista\nTi 15.4.2013 21.45\nKati 15.4.2013 22.45\nWuhuu. Luvassa enemmänkin pahansisuisia mummuoja.:D\nLaura 16.4.2013 12.03\nOlen itse huomannut ihan saman ilmiön. Kerran sanoin linja-autossa kun edessäni (istuivat siis ihan heti siinä kuljettajan takana) isoäiti ei laittanut n. nelivuotiaalle lapsenlapsellensa turvavöitä. En vain olisi voinut elää itseni kanssa jos lapsi olisikin äkkijarrutuksen seurauksena lentänyt tuulilasin läpi. Mutta nuorempana olisin pitänyt suuni supussa.\nKati 16.4.2013 22.38\nTuollainen piittaamattomuus on kyllä ihan järkyttävää. Joistain asioista tosiaan on pakko sanoa...\n-tarjah- 16.4.2013 18.27\nSamoja piirteitä havaittavissa :)\nPitää vielä kehaista, meillä yhteiskunnalliset kadunlakaisijat yllättivät tänä keväänä. Joku ihme tempaus yhtenä yönä ja suurin osa esim. pyöräteistä ja jalkakäytävistä oli aamulla puhtautuneet. Se lamala viisisenttinen sepelikerros oli hävinnyt. Hassua sikäli, että aina ennen sitä ei voinut tehdä keväällä, syynä mahdolliset tulevat liukkaudet, syytä tämänkeväiseen ei tuohon peilaten voi ymmärtää.\nKati 16.4.2013 22.39\nOo, olivatpa teillä siivoajat yllättäneet iloisesti ja vielä fiksuun ajankohtaan. Öisinhän nuo kaiken järjen mukaan onkin paras siivota. :)\nSoile 17.4.2013 20.14\nEhkä sitä vanhemmiten on sen verran sinut itsensä kanssa ettei paljoa jaksa vaivata päätään sillä mitä muut minusta kenties ajattelevat. Kunhan edes jotenkuten asiallisesti on :)\nLuultavasti juu. :)


Gay ucw wrestling porno - CockDude.com\nucw wrestling Gay Sex\nJoten olet kiinnostunut ucw painipornoa, olenko oikeassa? Se on hieno uutinen, koska meillä oli paljon töitä varmistaaksemme, että löydät juuri haluamasi. Erinomaista ei ole helppo löytää ucw paini videoita ilmaiseksi. Mutta teimme sen, joten voit nauttia niistä kaivamatta läpi tuhansia hyödyttömiä leikkeitä. Käyttämällä tunnisteita CockDudesta voit löytää erittäin tarkkoja aiheita, kuten ucw wrestling, mikä on mahtava tapa suodattaa haluamaasi. Mutta voi käydä niin, että etsimääsi suosikkia ei löydy. Mitä tehdä, kun näin tapahtuu? Käytä vain hakupalkkiamme, jolla on toiminto, joka ehdottaa samanlaisia aiheita hakukyselysi perusteella. Eikö olekin mahtavaa? Näin voit löytää muita aiheeseen liittyviä kyselyitä ucw wrestlingiin aihe. Me CockDudella yritämme tehdä kaikkemme, jotta homopornon etsiminen olisi sinulle helpompaa. Selaa nyt vain ucw wrestling -sivua ja valitse leike, joka saa sinut spurttiin!


PUIKKO HUKASSA: Takkimekko\nLähettänyt Anniina klo 21.02\nPikkuHoo 24. huhtikuuta 2015 klo 23.43\nTämä oli kyllä livenäkin kiva :) Just sain tänään omani tehtyä ja blogiinki jo laitoin. Sun takki antoi inspiksen ;)\nAnniina 27. huhtikuuta 2015 klo 12.10\nTää on kyllä ollut aivan ihana käytössä! Sekä sisällä, että lämpimillä keleillä takkina. Kiva jos inspiroi! :D\nLaura/NauravaNappi 25. huhtikuuta 2015 klo 9.04\nTämmöset on just parhaita! Ehkä tee itselleni kun saan tämön vauvamahan pois jota ei onneksi enää tässä vaiheessa tarvitse kenenkään spekuloida :D\nAnniina 27. huhtikuuta 2015 klo 12.13\nHahha ei se varmaan noilla viikoilla enää mene grillikauden alkamisen piikkiin. ;) Mää sain vauvan syntymän jälkeen äidiltä joululahjaksi Verson puodin kotimekon, joka oli just aivan ihana ja kätevä siinä vaiheessa, kun vauveli viihty lähes lakkaamatta tissillä. Oli helppo vaan vetästä aamulla päälle ja sai sillä huijattua itteään, ettei muka ollut koko päivää yökkärissä.... ;)\nAnonyymi 26. huhtikuuta 2015 klo 8.49\nEn tiedä sanoa, kumpi on ihanampi, tuo takki itsessään vai kangas! Yhteenlaskettuna ainakin superihana. :)\nMulla vähän sama onkelma! Tää on kyllä ollut ihan lemppareita.\nUnknown 8. kesäkuuta 2016 klo 16.51


Konetekniikan opiskelijoiden rakentama 3-wheeler herätti huomiota American Car Show'ssa - SAMK - Satakunnan ammattikorkeakoulu\n24.4.2019 | Teksti: Aino Pelto-Huikko\nRakentajatiimi ryhmäkuvassa vähän ennen valmistelujen loppukiriä. Takana vasemmalta: Teemu Leppänen, Jarmo Juuso, Mikko Kangassalo, Harri Ahola ja Jussi Jokinen. Istumassa (vas.) Miika-Matti Ahovaara ja Ville-Veikko Grönlund. Kuvasta puuttuvat Konsta Mattila ja Antti Salminen. Tässä vaiheessa ajoneuvosta puuttuvat vielä tuulilasi, sivupeilit ja takaseinä. (Kuva Hanna Valtokivi)\nAmerican Car Show pidettiin pääsiäisen aikaan Helsingin messukeskuksessa, jossa oli noin 80 000 kävijää. Helsingistä 3-wheeler lähti Alastaron moottoriradalle, jossa Vauhdin Maailma -lehti tekee siitä testiraportin yhdessä formulakuski Jyrki Järvilehdon kanssa.\n– Lisäksi saimme kutsun radalle.comin Gti-testipäiville, jotka pidetään toukokuun alussa. Toukokuun lopulla Porin lentokentällä järjestettävissä kiihdytysajoissa ajetaan muutama näytöslähtö. Eli huomiota on tulossa jatkossakin, kertoo projektia ohjannut laboratoriomestari Harri Ahola.\nSeuraa wheelerin vaiheita Facebookissa\n3-wheeler näytteillä American Car Show'ssa huhtikuussa 2019 (kuva Juha Grönman).\nAjoneuvo on rakennettu opetusmielessä. Mitä kaikkea projektin aikana oppii?\n– Ensiksikin 3D-suunnittelua, josta homma lähtee käyntiin. Mitoitusta opetellaan tietokoneavusteisen suunnittelun opintojaksolla. Lisäksi on tarvittu ideointia, konstruktiosuunnittelua ja toteutusta, kertoo konetekniikan lehtori Jarmo Juuso.\nJarmo Juuson mukaan opiskelijat saavat projektista 12–15 opintopistettä. Vastaavia toteutuksia on toiveena tehdä jatkossakin niin, että nykyinen rakentajatiimi toimii seuraavan projektin johtotiiminä, jolle kuuluu projektin johto sisältäen mm. työnjohdon, budjetoinnin, resursoinnin, hankinnat, seurannan ja valvonnan. Myös näistä saadaan opintopisteitä mm. projektijohtamisen, laadunvalvonnan ja FDM/PDM-opintojaksojen suorituksina. Molemmissa projekteissa toimiessaan opiskelijan on mahdollista saada suorituksia 30 opintopisteen verran.\n3-wheeler koottiin osista\nNyt rakennetussa kolmipyörässä on BMW-merkkisen kolarimoottoripyörän perä ja saman valmistajan auton keula. Niiden välillä on konetekniikan opiskelijoiden suunnittelema runko.\n– Runko on valmistettu suunnitellun mallin pohjalta WinNovassa. Yhteistyö WinNovan kanssa avannee jatkoa ajatellen mielenkiintoisia mahdollisuuksia, arvioi Jarmo Juuso.\n– Runkomateriaali on normaalia terästä kevyempää ja kestävämpää, se tilattiin Ruotsista. Netistä etsimällä ja tilaamalla on hankittu muun muassa penkit, ratti ja pakoputkisto, kertoo opiskelija Jussi Jokinen.\nLisäksi tiimillä on ollut paikallisia sponsoreita yhteistyökumppaneina.\nJarmo Juuso kertoo, että ajoneuvo olisi periaatteessa rekisteröitävissä myös maantiekäyttöön, jos joku haluaisi sen itselleen hankkia ja maksaa autoveron. Näillä näkymin se kuitenkin jää pilottimalliksi uusille kolmipyöräversioille.\n– Tästä haluttiin tehdä kahdenistuttava ja automainen, mutta muitakin mallivaihtoehtoja löytyy.\nMielekäs tapa oppia uutta\nKonetekniikan opiskelija Jussi Jokinen on pitänyt projektia mielekkäänä tapana oppia uusia asioita, kuten 3D-suunnittelua. (Kuva Hanna Valtokivi)\n– Pyörä haettiin viime kesänä ja syksyllä päästiin suunnittelemaan. Kevätpuolella vapaa-aikakin on mennyt tähän projektiin, mutta se ei ole haitannut, Jussi Jokinen toteaa.\nJokinen on käynyt ammattikoulun kone- ja metallilinjan ja ollut alan töissä viisi vuotta ennen tuloaan SAMKiin.\n– Opinnot ovat vastanneet odotuksia, erityisesti tällainen projektitoiminta. Insinööriksi valmistumisen jälkeen minua kiinnostavat etenkin suunnittelu- ja työnjohtotehtävät, hän kertoo.


Kommentti: Elokapina vastaan naapurin Pentti | Vinkka News\n9 joulukuun, 2021 Ville Manninen Näkökulmat\nMannerheimintie oli tukossa Elokapinan mielenosoittajien vuoksi. Yhtenä vaatimuksista oli, että hallituksen olisi julistettava ilmastohätätila. IPCC:n tiedeyhteisön kuudes raportti antaa selkeän kuvan ihmiskunnan osallisuudesta ilmastonmuutokseen.\nHallitus ei kuitenkaan julistanut mitään.\nMyös hallitusohjelmaan kirjattu ”Suomi hiilineutraaliksi 2035” -tavoite pysyy samana, eikä nopeudu kymmenellä vuodella kuten Elokapina toivoisi. Sauli Niinistö kuitenkin päätyi käyttämään ilmastohätätila-termiä YK:n kokouksessa.\nMediahuomiota ainakin saatiin aikaan, ja heräsi paljon keskustelua puolesta ja vastaan.\nJaakko Keson Elokapina -videolla näkynyt Sebastian Tynkkynen oli huolissaan Elokapinan tienvaltauksen laittomuudesta ja epäili sen murentavan Suomen oikeusvaltiota. Tämä huoli kuitenkin kummastuttaa, kun kyseisellä henkilöllä on kolme tuoretta tuomiota kiihottamisesta kansanryhmää vastaan. Laitonta ja omaa agendaa ajavaa sekin.\nMutta merkitseekö pelkkä huomio mitään?\nElokapina ei halua syyllistää yksilöä, mutta silti tien tukkimisesta nousee mielikuva yksityisautoilun vastustamisesta.\nNaapurin Penttiä ahdistaa: vievätkö ituhipit makkarat jääkaapista, kaljat kaupasta ja paljollako sitä mersua voi tankata, kun 98-oktaaninen maksaa jopa kaksi euroa litralta? Hän tuskin äänestää vihreiden arvojen puolesta yhtään sen enempää kuin ennenkään.\nProvosoitunut Pentti työntää nauraen viimeisetkin kasvikset lautaseltaan pois. Pentti kiusaa työpaikan hippiä tofumakkaroista ja näyttää moottoritiellä kaasu pohjassa, kuinka mersulla pääsee. Ilmastonmuutoksesta hän syyttää kehitysmaita.\nToisaalta ilmastonmuutoskeskustelu on saanut miettimään omaa toimintaani. Kuulun kuitenkin jo valmiiksi kohderyhmään, joten suurta muutosta ei ole tapahtunut.\nOngelma on rakenteellinen, eikä yksilöstä kiinni. Länsimainen kulutuskulttuuri ja kasvukeskeinen yhteiskunta- sekä talousmalli ovat suurimmat syyt ilmastonmuutokselle. Moni syyttää Kiinaa, vaikka siellä tuotetaan suurin osa länsimaisten tilaamasta tavarasta.\nJos ihmiskunta haluaa selvitä, on yhteiskuntien rakenteiden muututtava merkittävästi. En kuitenkaan usko keppiin vaan porkkanaan. Naapurin Pentille on tarjottava halvempaa laboratoriolihamakkaraa, biopolttoainetta mersuun ja eettisesti tuotettua hyvää olutta, jotta hänet saadaan ilmastotalkoisiin ja lopettamaan työpaikan hipin kiusaaminen!\nYLE – Presidentti Niinistö YK:ssa: ”Edessämme on maailmanlaajuinen ilmastohätätila” – Ylen kirjeenvaihtaja tiivistää videolla puheen keskeisen sisällön\nJaakko Keso – Yle Kioski – Mikä Elokapina on ja miksi se ärsyttää?\nIlmatieteen laitos – Kuudes arviointiraportti


Sokeritauti, Diabetes mellitus\nSokeritauti eli diabetes mellitus on yleinen aineenvaihduntasairaus myös lemmikkieläimillä. Sokeritaudissa veren sokeri on pysyvästi liian korkea, joka aiheuttaa lisääntynyttä janoa ja virtsaamista. Ruokahalu aluksi voi lisääntyä, mutta taudin edetessä se taas vähenee. Muita oireita ovat, väsymys, voimattomuus, laihtuminen, alttius tulehdussairauksille, oksentelu ja joskus kaihi.\nSokeritauti diagnosoidaan verinäytteestä, josta mitataan verensokerin eli glukoosin määrää. Myös virtsanäytteestä tutkitaan glukoosin määrä, joka sokeritaudissa on koholla. Elimistöön voi kertyä myös ketoaineita, etenkin jos diabetes pääsee etenemään ilman hoitoa.\nSokeritauti hoidetaan insuliinipistoksin sekä ruokavalion muutoksella. Insuliinin antaminen alentaa veren sokeria. Eläinlääkärillä annetun hoidon jälkeen lemmikin omistaja hoitaa insuliinipistosten antamisen kotona. Hoito vaatii omistajalta sitoutumista sokeritautisen lemmikin hoitoon, säännöllinen kotihoito ja eläinlääkärikäynnit ovat välttämättömiä. Eläinlääkäri määrää annettavan insuliinin määrän ja antaa ruokintaa koskevat ohjeet. Insuliinihoitoa saavan lemmikin omistajan on erittäin tärkeää noudattaa eläinlääkärin antamia ohjeita insuliinin annosta ja ruokinnasta.\nJoillekin lemmikeille, lähinnä kissoille, pelkkä painonpudotus voi aikaansaada sokeritaudin osittaisen tai kokonaan paranemisen. Säännölliset ruoka-ajat ovat tärkeitä sokeritaudin hoidossa. Sokeritautista lemmikkiä ei saa paastottaa ja oksenteleva ja ruokahaluton sokeritautinen lemmikki on aina syytä viedä eläinlääkäriin.\nSokeritautisen lemmikin verensokerissa voi tapahtua muutoksia hoidon aikana. Insuliinin määrän ja verensokerin tulisi pysyä tasapainossa. Liian suuri määrä insuliinia voi aikaansaada insuliinishokin, joka on lemmikille hengenvaarallinen. Oireita ovat lemmikin apeus, vapina, horjuminen, väsymys ja pyörtyminen. Tila etenee hoitamattomana tajuttomuustilaan, mikäli verensokeri ei korjaannu. Ensiapuna annetaan muutama lusikallinen sokerilientä lemmikin suuhun. Myös hunajaa ja siirappia voi laittaa lemmikin huuliin, josta lemmikki voi nuolla sen. Mikäli lemmikki on tajuton, älä yritä antaa mitään. Jos epäilet insuliinishokkia, ota välittömästi yhteyttä eläinlääkäriin.


"Heittäydy täysii mitä ikinä teetkin ja elä nyt missä ikinä meetkin" - TS Hyvinvointi\nOtsikko on ote Robinin ja Elastisen Kipinän Hetki -kappaleesta, jossa on mielestäni ihan loistavat sanat. Tuo kappale antaa uskoa ja voimaa luottaa itseensä, tavoitella unelmiaan ja tehdä kaiken täysillä. Treenaamisessa, liikunnassa, elämäntapamuutoksessa ja oikeastaan missä tahansa kaikkein tärkeintä on luottaa itseensä ja siihen mitä tekee.\nUskoa siihen, että homma tulee onnistumaan ja lopussa kiitos seisoo. Kukaan ei koskaan ole sanonut, että matka sinne määränpäähän olisi helppo, mutta varmasti sen arvoinen. Mitä merkitystä ja vaikutusta itseensä uskomisella loppujen lopuksi on?\nPsyykkeellä on suurempi vaikutus lopputulokseen, kuin uskoisi. Se, että uskot itseesi, saa sinut tekemään kaikkesi, tekemään ja yrittämään täysillä. Hommassa pysyy motivaatio yllä, kun toivo pysyy matkassa mukana ja usko omaan tekemiseen säilyy. Montako projektia olet vetänyt loppuun asti täysillä tai edes yrittänyt parastasi, jos jo lähtöviivalla olet ajatellut homman menevän täysin metsään? Mitä järkeä on edes aloittaa, jos hommaan lähtee mukaan vain puoliksi tai luovuttaa jo lähtökuopissa? -No ei mitään.\nJossain kohtaa matkaa jokaiselle tulee pieni epäusko tai kompastuskivi. Sen ylittämiseen tarvitaan usko itseen ja luotto valmentajaan, jos valmentajan kanssa treenaa. Monesti asiakkaalta kuulee lauseen ”Mä en pysty tähän.” Moni kuitenkin uskoo oikeasti pystyvänsä, koska alunperin otti minuun yhteyttä. Moni on miettinyt elämäntapamuutosta jo pidempään ja kypsytellyt ajatusta mielessään. Harva lähtee muuttamaan asioita elämässään hetken mielijohteesta, vaan takana on pidempi ja syvempi hautomo omasta elämästä.\nToisinaan asiakas kaipaa tsemppiä, sitä iloista ja voimaannuttavaa kannustuspuhetta, toisinaan on tarve pienelle faktalle. Fakta on vastaus: ”Ettet sä pystykään.” Et sinä pysty, jos sinä et halua. Pystyt varmasti, jos todella haluat. Ainut mikä todella ratkaisee koko pelin, on oma halu ja tahto sekä sisältä kumpuava motivaatio.\nKaikkeen mitä tekee, kannattaa lähteä täysillä. Tehdä täydellä sydämellä se juttu kunnialla loppuun. Jos kyse on treenaamisesta, kannattaa salille, jumppaan, lenkille tai minne ikinä suunnata valmiiksi jo voittajana. Jokainen, joka haluaa pitää huolta itsestään ja omasta terveydestään, on voittaja. Sen suurempaa palkintoa ei ole olemassa, kuin saada elää terveessä ja hyvinvoivassa kropassa mahdollisimman pitkään ja onnellisesti. Elämästä pitää nauttia ja itseensä pitää uskoa.\nHelpommin sanottu kuin tehty. Aina se itseensä uskominen ei ole helppoa, eikä irtoa ihan jokaiselta, mutta sitä varten täällä ollaan. Sitä varten on personal trainerit, ystävät ja kumppanit. Silloin kun oma usko loppuu, lähipiiristä löytyy joku, joka uskoo hetken sun puolesta. Kaikkein merkittävintä on kuitenkin löytää se oma usko itseensä. Kun huomaa onnistuvansa, löytää siitä uudenlaista intoa ja riemua jatkaa eteenpäin. Koskaan ei kannata luovuttaa.\nTapoja ja keinoja voi vaihtaa, mutta yksi, joka pysyy aina mukana on itseluottamus. Sitä ei missään kaupassa valitettavasti myydä, se pitää rakentaa itse. Uskokaa tai älkää, kerran kun se on rakennettu vankalle pohjalle, se ei horju. Jos vähän pienessä tuulessa huojuu, niin omien onnistumisten kautta se usko ja luottamus palaa entistä vahvempana ja sitten taas mennään höyryllä eteenpäin.\nUskokaa itseenne ja omaan tekemiseenne! Meitä on niin monia auttamaan teitä siinä, kunhan te vaan ette luovu uskosta, toivosta ja rakkaudesta sitä omaa hyvinvointia kohtaan. Aurinkoista päivää ystävät!\nYksi vastaus artikkeliin “”Heittäydy täysii mitä ikinä teetkin ja elä nyt missä ikinä meetkin””\nTS Hyvinvointi: Tärkeintä on luottaa itseensä | Paunen\t 27.10.2015 klo 11:04\n[…] jos jo lähtöviivalla ajattelee homman menevän suoraan metsään? Postaukseen pääset suoraan TÄSTÄ. HOP sinne […]


641 viestiä • Sivu 24/26 • 1 ... 21, 22, 23, 24, 25, 26\nKirjoittaja Jnnerjk » 20:33, 05.01.2017\nOon tyytyväinen ollu juwelin omaan suodattimeen, tosin,siellä ei ole juwelin omaa suodatinmateriaalia vaan eheimin palleroita, roskankerääjänä fluval 4\nKirjoittaja KattiKala » 15:15, 06.01.2017\nMinkäslaisia kokemuksia teillä on noiden isompien Juweleiden kansista? Liikkeessä kävin kyselemässä ja ohjeissa kuulemma lukee, ettei kannen päälle saa laittaa mitään. Mutta miten sanon sen 3 kissalle? Mulla on tuollainen 125 litrainen Rio, jonka kansi kestää kissojen painon, mutta vähän mietityttää uskallanko ostaa isompaa kun pituus ja leveys lisääntyy niin reilusti. Mun isossa akvastabilissa on alumiinikannet ja ne kestää kyllä 15 kiloa kissoja. Eli uskallanko hankkia 300-400 litran Juwelin muovikansilla?\nKirjoittaja KungfuPanda » 19:01, 06.01.2017\njanskur kirjoitti: Mulla on ollut yhteensä kolme juwelin allasta, ja kaikissa pörrännyt juwelin alkuperäinen suodatin sekä muita suodattimia. Mielestäni oma suodatin on tehoton, mutta muuten ei ole ollut ongelmia sen kanssa. Ei ole tarvinnut irrotella sitä, eikä pieniä piikkisilmiäkään ole mahtunut puikertelemaan lasin ja suodattimen väliin. Suodattimet on olleet sopivalla korkeudella, eikä vedenpinta ole koskaan ainakaan viikossa vajunut niin paljon, että suodattimeen ei tulisi tarpeeksi vettä.\nJotakuinkin tämän suuntaisia kokemuksia uudelta suodattimelta odottaisinkin. Kuulostaa todella kummalliselta, että upouuden akvaariopaketin iso akvaario vaatisi toimenpiteitä muutaman päivän välein, jotta suodatin ei hörppää ilmaa tai se olisi ilman purkamista ja uudelleen asennusta väärällä korkeudella, eikä toimi kunnolla. Jos näin on, niin itse jätän toki koko paketin hankkimatta. Eri asia on sitten jos käytettynä ostaa. Silloin laitteiden kustomointi tullee todennäköisimmin kyseeseen.\nKirjoittaja Norhie » 22:36, 06.01.2017\nKungfuPanda kirjoitti: Jotakuinkin tämän suuntaisia kokemuksia uudelta suodattimelta odottaisinkin. Kuulostaa todella kummalliselta, että upouuden akvaariopaketin iso akvaario vaatisi toimenpiteitä muutaman päivän välein, jotta suodatin ei hörppää ilmaa tai se olisi ilman purkamista ja uudelleen asennusta väärällä korkeudella, eikä toimi kunnolla. Jos näin on, niin itse jätän toki koko paketin hankkimatta. Eri asia on sitten jos käytettynä ostaa. Silloin laitteiden kustomointi tullee todennäköisimmin kyseeseen.\nMinulla on akvat kannettomina, että voi vaikuttaa tilanteeseen. Ilman kansia niistä ainakin haihtuu ihan kiitettävästi vettä. Tosin täällä on vedetty kerrostalon ilmastointi niin kovalle, että kaikki kuivaa. Ilman akvoja nenä oli kokoajan veressä, kun kosteusmittarin mukaan sisäilman kosteus oli himpun yli 20. Nyt on sentäs 40.\nKirjoittaja KungfuPanda » 00:16, 07.01.2017\nJuu näinhän se tietysti on, että kaikki vaikuttaa kaikkeen. Ilmankosteus ja muu. Mitä nyt kokemuksia Juweleista on lukenut, niin päällimmäisenä ovat nämä ajatukset:\n- Vakiolamput ovat kusenkeltaiset ja kannattaa samoin tein vaihtaa uusiin\n- Vakiosuodatin on tehoton, vakiona mahdollisesti väärässä paikassa ja hörppää herkästi ilmaa. Kannattaa siirtää toiseen paikkaan tehokkailla magneeteilla tai liimalla tai ostaa uusi suodatin\n+ lasit/silikonit on tehty laadukkaasti\n+ valaisinkansi on toimiva ja kokonaisuus on hyvännäköinen\nKaikenkaikkiaan huomattavasti listahintaansa kalliimpi ostos. Kenelläkään hyviä merkkivaihtoehtoja uudelle n. 180l Juwelille?\nKirjoittaja Norhie » 15:21, 09.01.2017\nKungfuPanda kirjoitti: Vakiosuodatin on tehoton, vakiona mahdollisesti väärässä paikassa ja hörppää herkästi ilmaa. Kannattaa siirtää toiseen paikkaan tehokkailla magneeteilla tai liimalla tai ostaa uusi suodatin\nRaaviskelin tämän kanssa päätä, kun kävin miettimään tuota sanomaasi. No hieman riskillä aloin laskemaan vedenpintaa akvassa ja ilmaahan se hörppi. Tutkailin suodatinta vähän ja se on kyllä ihan tiivis putki mistä se imee sitä. Oikeasti ensimmäinen reikä on vasta koko suodatinpöntön puolivälissä.\nJunttasin sen uudelleen paikalleen ja tällä kertaa oikein napakasti ja varmistin, että tiivisterengas oli oikeasti tiivis. Samalla aloin vähentää vettä pumpun ollessa päällä ja... kas kummaa. Eipä se hörpi enää ilmaa. En tosin laskenut vettä lähellekään sitä reikää, vaan noin ~10 cm siitä minimimerkinnästä.\nOlisikohan niin, että tuolta tiivisteen välistä olisi päässyt ilmaa tai että putki ei aluksi ollut täynnä vettä niin, että se olisi jaksanut jatkaa tuota veden vetämistä. Se imuputki ei minusta kuitenkaan niin paksu ole, että pitäisi pumppua rassata vaikka ympäröivän säiliön vedenpinta on sen itse pumppuosan alapuolella.\nKirjoittaja KungfuPanda » 20:50, 09.01.2017\nSe toimii sittenkin! Täytyypä tutkailla tota suodatinta vaikka jossakin liikkeessä joku kerta ja verrata esim. Eheimin sisäsuodattimeen.\nKirjoittaja Norhie » 23:39, 09.01.2017\nJoo ja noissa on tosiaan vielä se ärsyttävä resonointi, eli pumppu ja lämmitin ovat vierekkäin ja aika ahtaissa tiloissa. Molemmat resonoi vasten seiniä todella ikävästi. Itse ratkaisin tämän junttaamalla ohuen styroksin palan tiukasti ulkoseinän ja molempien laitteiden väliin. Nyt ei pumppu mahdu liikkumaan ja styroksi taas työntää lämmitintä vähän ulospäin niin, että se ei ota seiniin kiinni. Nyt hiljenivät molemmat - tai no kuuluu siitä pumpusta se tasanen roottorin hurina.\nKirjoittaja Fisutar10 » 02:22, 10.01.2017\nNorhie kirjoitti: Joo ja noissa on tosiaan vielä se ärsyttävä resonointi, eli pumppu ja lämmitin ovat vierekkäin ja aika ahtaissa tiloissa. Molemmat resonoi vasten seiniä todella ikävästi. Itse ratkaisin tämän junttaamalla ohuen styroksin palan tiukasti ulkoseinän ja molempien laitteiden väliin. Nyt ei pumppu mahdu liikkumaan ja styroksi taas työntää lämmitintä vähän ulospäin niin, että se ei ota seiniin kiinni. Nyt hiljenivät molemmat - tai no kuuluu siitä pumpusta se tasanen roottorin hurina.\nMinulla resonoi 1500l/h oleva mööbeli. Ostin tehokkaamman moottorin. Siinä on lämppäri poikkeukselliseti (yleensä en tarvitse lämppäriä). Tutkin asiaa. Kiitti tiedosta.\nKirjoittaja Monnifan » 19:50, 28.01.2017\nJuwelit on ensisijassa siistejä ulkonäöltään. Itsellä kaksi keskikokoista Juwelia. Toisessa on ollut koko ajan vain akvan oma suodatin ja on toiminut hyvin. Tosin kalojen määrä on maltillinen. Pohja on suurikokoista soraa ja vaatii lappoamista, joten kökkö saattaa tällä pohjamateriaalilla kertyä siihen.\nTämä trigon on mielestäni tosi tyylikäs ja täyttää mukavasti nurkkatilan. Näyttää hyvältä joka suunnasta, siihen mahtuu isompikin kantohässäkkä ja saa kivan syvemmän sisustuksen. Ainakin tässä kolmionmallisessa akvassa kansi tuntuu suht. tukevalta. Meillä on todella isokokoisia rotukissoja, jotka satunnaisesti hyppäävät kannelle. Ei ole ainakaan vielä pettänyt.\nToisessa Juwelissa on oman suodattimen lisäksi toinen sisäsuodatin. Keräävät todella paljon kökköä, vaikkei tässäkään purkissa ylikansoitusta ole. Ehkä hienoa hiekkaa oleva pohja päästää roskat leijumaan ja kertyvät suodattimeen.\nMolempiin olen vaihtanut lamput reilun vuoden välein. Trigonissa on haastavaa saada valo pohjalle asti, varsinkin, jos kasveja on kerroksittain.\nYksi plussa on useampi värivaihtoehto ja kuhunkin akvaan saatava oma jalusta. Hinta nousee tietysti tässä kombinaatiossa, mutta on sitten valmiin näköinen kokonaisuus.\nKirjoittaja KungfuPanda » 13:00, 07.02.2017\nPäädyin hankkimaan Rio 180:n ja upealtahan tuo näyttää! Alkuperäinen suodatin oli pyynnöstäni irroitettu lasista, jotta mahdollinen vaihto/huolto olisi myöhemmin helppoa. Alkuperäisten massojen tilalle vaihdoin 5 rasiaa ciraxia.\nMistä olette hankkineet suodattimiinne suodatinvanua, mikäli sellaista käytätte? Aapelin akvaariossa on monenlaista myynnissä, mutta mitä kannattaisi ostaa, että saa toimivaa ja halpaa?\nKirjoittaja janskur » 13:08, 07.02.2017\nJuwelit on kyllä kivan näköisiä, etenkin uusi kaappimalli\nItse vaihdan juwelin suodattimiin kerran viikossa sen päällimmäisen vanulapun ihan niihin alkuperäisiin juwel poly pad nimellä myytäviin. Ei ole kalliita, aapelin akvaariosta yleensä tilailen muiden ostoksien yhteydessä.\nKirjoittaja KungfuPanda » 17:20, 07.02.2017\nEikös nuo poly padit ole suodatinpatruunoita, eikä ns. vanumattoa, josta saa itse leikata sopivan kokoosia paloja? Vaiko ovatko nämä sittenkin sama asia? En näistä vanuista tiedä vielä mitään.\nKirjoittaja janskur » 18:49, 07.02.2017\nPoly padit on jo valmiiksi sopivan kokoisia vanupaloja juwelin suodattimiin. Niitäkin on siis muutamaa eri kokoa joista valitaan tilattaessa omaan juwelin suodattimeen sopiva koko. En ole kokenut tarpeelliseksi tilata muuta vanulevyä tai vanua, josta itse leikata sopivan kokoisia paloja, kun ei nämä valmiiksi leikatutkaan kalliiksi tule.\nKirjoittaja KungfuPanda » 19:01, 07.02.2017\nKiitoksia valistuksesta Tämä taitaa olla myös aika toimivaa tavaraa:\nhttp://www.akvaarioon.fi/epages/akvaari ... 1444204578\nEhkä jopa riittoisampaakin.\nKirjoittaja janskur » 20:04, 07.02.2017\nJoo tulisi tuo leikattava vanulevy reilut 40 senttiä halvemmaksi kuukaudessa kun nuo valmiit levyt 240 litraisessa juwelissa...\nKirjoittaja KungfuPanda » 20:45, 07.02.2017\nSehän on selvää säästöä sitten\nKirjoittaja vihrea » 23:51, 17.02.2017\nHei juwelistit, mitä matskua nuo jalustan tassut on? Onko ne kovaa muovia, joustaako yhtään? Mitenköhän asettuu, jos lattia ei ole täysin sileä? Pystyisiköhän niiden tilalle modaamaan tarvittaessa säätöjalat?\nKirjoittaja -Tetratar- » 01:12, 18.02.2017\nKovaa muovia näyttäisivät olevan, eikä varmaan jousta yhtään, säätöjaloista en osaa sanoa.\nKirjoittaja Fisutar10 » 03:14, 18.02.2017\nvihrea kirjoitti: Hei juwelistit, mitä matskua nuo jalustan tassut on? Onko ne kovaa muovia, joustaako yhtään? Mitenköhän asettuu, jos lattia ei ole täysin sileä? Pystyisiköhän niiden tilalle modaamaan tarvittaessa säätöjalat?\nMuovia ja mielestäni ruuvataan kiinni. Jos lattiassa olisi pientä kuprua, laittaisin huopaa alle. Itse olen laittanut joihinkin kohtiin tassujen alle tilanteen mukaan esim. muoviliuskan tai huopatassun. Mielestäni hyvin asettuu sitten lattialle. Joka tassun alusen tsekkaan lopuksi A4-paperilla, ettei ole ilmatilaa tassun ja lattian välillä. Täyttäminen hitaasti, että lattia muokkautuu alle.\nKirjoittaja vihrea » 15:11, 18.02.2017\nKiitos tiedoista. Ehkäpä sen sitten saisi jotenkin puljattua paikoilleen ilman niitä säätöjalkojakin. Kenties uskaltaudun kokeilemaan, Rio kun miellyttäisi eniten silmää (ja ehkä kukkaroakin ) vaihtoehtoihin verrattuna. Mieluiten vaan toki haluaisi, että voisi olla altaan kanssa mahdollisimman turvallisin mielin.\nKirjoittaja Fisutar10 » 15:15, 18.02.2017\nvihrea kirjoitti: Kiitos tiedoista. Ehkäpä sen sitten saisi jotenkin puljattua paikoilleen ilman niitä säätöjalkojakin. Kenties uskaltaudun kokeilemaan, Rio kun miellyttäisi eniten silmää (ja ehkä kukkaroakin ) vaihtoehtoihin verrattuna. Mieluiten vaan toki haluaisi, että voisi olla altaan kanssa mahdollisimman turvallisin mielin.\nEiköhän, jos ei erikoisen viisto alusta. En ole itse kokeillut vesivaneria lattialle ja sen päälle sitten tuo. Voisi tasoittaa. Itse en poistaisi muovitassuja. Yhden vanhan kipon ostin jalustan kanssa ja tajusin virittäessäni sitä, että muovitassut kokonaan pois. Ihme juttu. Mieluusti laitan muovitassujen kera. Myös se, että menisi vettä hiemankin lattialle, on hyvä, että jalustan alle pääsee. Ei mene A4+talouspaperi-imeytyshommiksi. Parasta, jos saisi ihan lattialle tassujen kera siis.\nKirjoittaja elmerii » 14:24, 23.02.2017\nFisutar10 kirjoitti: Nyt sitten siirtynen kunnolla led-aikaan. Aquaristic.netistä pukkasi Aquatlantiksen ledit 450l ja 240l Juwel rioon...noo....muutama kippo vielä vaatisi leditystä...pikku hiljaa...ja asennus vasta viikonloppuna...toivottavasti pelittää. Laittelen tähän sitten kuulumisia, miten pelittää . Aah, ainakin lämmöt laskenevät purkeissa ja kansia voi taas sulkea...\nMiten on ledit toimineet? Kasvit kasvaneet? Ja etenkin kiinnostaa onko lämmöt saatu laskuun. Meillä isona ongelmana tuossa 400 riossa että lämmöt nousee lian korkeelle. Olen pohtinut nyt noiden ledien ostoa.\nKirjoittaja Fisutar10 » 15:02, 23.02.2017\nMielestäni olen suht tyytyväinen. Asennus oli helppo. Valon sävy on ihan yes, suht neutraali. Ehkä se hieman tekee kellertäväksi akvan edessä olevat plekot (näyttävät kerman värisille siinä), taempana valkoisempisävyltä (vaaleat raidat).\n240 litraisessa riossa on 1 yksikkö kahden t5 sijaan. Mielestäni led on aika lämmin. Odotin ihan viileää. Joskaan ei loisteputken veroinen kuumuus, mutta odotin paljon viileämpää. Ei mikään kuuma, mutta suht lämmin siis. Lämmöt akvassa laskee 1-2 astetta, mutta en ilman avointa kantta pärjää mitenkään akvan kanssa. Minulla on vallua hurjat määrät. Se kasvaa suht hyvin...mutta nyt kun laitan sen etuputken tilalle, takaosa jää melko varjoon ja väittäisin, että siellä ei kasvit kasva niin hyvin, vaikka ei ole mitään kovin vaativaa. Plekot siitä ratkaisusta varmaan itse tykkää, mutten usko vaativien kasvien siellä pärjäävän. Saatan ostaa toisen yksikön taakse, mutta sitten energiaa palaa kyllä reilusti.\nMatala, vanha mallio 400 rio menee yhdellä ledillä kahden t5-putken sijaan. Siinä on näppärästi kaksi valokatkaisijaa molemmista päistä ja puolet toisen pään ledeistä toimii toisella, toinen toisella. Se on "köyhän miehen aamun sarastus"...Minusta systeemi on paljon viileämpikin, tosin porrastetusti tulee valot siihen (toinen pää ja toinen pää). Mielestäni ok tehot, mutta sama ongelma kuin 240 l, takavallut ei rehota ja plekokaan riittävä valluille, mutta vaativampaan käyttöön laittaisin toisen.\nMinulla on uusi korkea malli (tai parikin) rio 400, uskoisin, että siihen ehdottomasti 4:n t5-putken tilalla oltava 2 lediyksikköä ja sitten ihan yes. Uskon tuossa 4 putken t5:ssa laskevan lämmöt aika paljon, se kun lämmittää ihan hurjasti nyt 4 putkella.\nMutta energiansäästö on pientä, jos korkvaan joka t5 -putken led-yksiköllä. Idea pitäisi olla 2xt5 = led.\nKirjoittaja Fisutar10 » 15:08, 23.02.2017\nTietääkö joku näistä enemmän ja kokemusta? Nämä lienevät vain led-loisteputkia, mutta voisiko näitä käyttää Juwel riossa? Miten tuo virta? Mistä se tulee siihen putkeen? Oma virtajohto? Jotenkin sutii....Mietin, että tuo vanhan mallinen aquatlantis led universal tarvitisi ehkä kaveriksi pienempitehoisen systeemin esim. taakse. Mutta onko mahdollista kytkeä sillä tavalla?


Viro aikoo panna vauhtia digitalisaatioon EU-puheenjohtajana\nEurooppalaista menoa. Tallinnassa juhlittiin iloisissa merkeissä Viron puheenjohtajuuskauden alkua.Kuva: ZUMA WIRE\nTämä viikko: Viro lupaa opettaadigitaalisuutta muulle Euroopalle ja saa tukun ongelmia ratkottavakseen.\nPieni Viro ei pane kynttiläänsä vakan alle, kun se aloittaa ensimmäisen puheenjohtajakautensa EU:ssa.\nViro aikoo potkia vauhtia EU:n sähköisten palveluiden kehittämiseen. Digitalisaation mallimaana se haluaa datan vapaasta liikkuvuudesta EU:n viidennen vapauden ihmisten, tavaroiden, palveluiden ja pääomien vapaan liikkuvuuden lisäksi.\nVirolaismeppi Kaja Kallaksen (Alde) mukaan digitaalinen yhteiskunta on kiistatta Viron suurin juttu ja sen takia odotukset ovat siinä korkealla. EU:n puheenjohtajuutta koskevassa keskustelussa Kallas harmitteli, että monissa jäsenmaissa teknologiaa pelätään. Hänestä Viron tehtävänä on osoittaa, että digitalisaatiosta on talouden ajuriksi.\nViron puolivuotiseen puheenjohtajakauteen osuu muutakin kuin digitalisaatiota. Monet lakihankkeet, kuten energia- ja liikkuvuuspaketit ja yritysten veropohjaa koskevat ehdotukset ovat vaiheessa.\nPöydissä on myös monia riitoja. Pakolaiskysymys jakaa uusia ja vanhoja jäsenmaita, samoin Venäjän ja Saksan välisen Nord Stream 2-kaasuputken rakentaminen sekä vääntö lähetettyjen työntekijöiden asemasta. Myöhemmin syksyllä pöydälle tulee koko sosiaalipilari.\nLisämakua tuovat brexit ja Unkaria ja Puolaa koskevat oikeusvaltiokiistat.\nViro tarttuu pragmaattisin ottein puheenjohtajuuteensa. Viron EU-asioiden ministeri Matti Maasikas totesi viime viikolla, että virolaiset mieluummin lupaavat vähemmän ja tekevät enemmän.\nSamaa sanoi virolaismeppien keskustelussa vihreiden Indrek Tarand, joka muistutti, että vaikka miten aiheet valittaisiin etukäteen, haasteet tulevat muualta.\n”Yleensä ne ovat ennakoimattomia ja täysin riippumattomia puheenjohtajuusrotaatiosta.”\nMaasikkaan mukaan myllerrykset näyttävät tykästyneen EU:hun. Ohjelmajulkistuksensa yhteydessä Maasikas arvioi, että brexit-neuvotteluiden karvas kulku voi vielä varjostaa Viron puheenjohtajuutta, samoin yllätyskäänteet Saksan vaaleissa, terrori tai pakolaisongelman paheneminen.\nBrexit-neuvotteluiden taitekohta osuu sopivasti Viron puheenjohtajuuskaudelle. Lokakuun tietämillä pitäisi olla selvillä Britannian eroehtojen pääperiaatteet. Sen jälkeen pitäisi alkaa neuvottelut EU27- jäsenmaan ja Britannian tulevan suhteen järjestämisestä.\nEdessä on todennäköisesti paljon draamaa, kun briteille ovat selvinneet kaikki EU:n vaatimukset ja lähdön ehdot.\nDatalle vapaa liikkuvuus\nKeskustelu käyntiin koko EU:nkattavasta sähköisestä yhden luukun palvelusta\nSähkömarkkina remonttiin ja älykkäämmäksi\n5G-verkon käyttöönoton kiiruhtaminen\nViron kokemukset hyödyntämään kuljetussektorin digitalisaatiota\nNäin nyt. Viron pääministeri Jüri Ratas on komission puheenjohtaja Jean-Claude Junckerin läheinen keskustelukumppani lähikuukaudet.Kuva: EPA\nYksi EU:n hankalimmista kiistoista koskee Unkaria ja Puolaa, jotka vastakkaisista kehotuksista huolimatta rikkovat EU:n oikeusvaltioperiaatteita riippumattoman oikeuslaitoksen ja vapaan median osalta. Maiden niskurointi noussee esille syksyllä, kun Saksan vaalit on käyty ja brittien lähtöaikeista on saatu selvyyttä. Silloin EU:ssa aloitetaan keskustelut EU:n omista varoista ja tulevasta budjettikehyskaudesta.\nKaikki varat, maataloustuista aluetukiin, katsotaan uusiksi. Brexitin tuoman mahdollisen budjettiaukon lisäksi EU:lla on niin paljon uusia rahoitettavia haasteita, että se joutuu kampaamaan kaikki menonsa lävitse.\nSaksa on jo ilmoittanut, että tulevissa rahoituspäätöksissä oikeusvaltioperiaate on otettava yhdeksi rahan jaon kriteeriksi.\nMyös Suomessa ollaan samoilla linjoilla. Kokoomusmeppi Henna Virkkunen (EPP) ilmoitti perjantaina, että rahahanat on voitava sulkea oikeusvaltioperiaatteita polkevilta mailta.\nPuola ja Unkari voivat ottaa puheet myrskyvaroituksina. Samoin pakolaistaakan jaosta luistavat maat. Nettomaksajat eivät loputtomiin hyysää vapaamatkustajia, jotka ovat pelkästään ottavana osapuolena.\nAlueista vastaava komissaari Corina Cretu muistutti viime viikolla, että ”solidaarisuus on aina kaksisuuntaista”.\nPakolaisasia on Virolle kiusallinen


OHO! Siioni: syyskuuta 2014\nLähettänyt OHO! Siioni -tiimi klo 20.38 Ei kommentteja:\nMitä väliä sillä on rikkooko ehkäisykielto ihmisoikeuksia, sillä ehkäisyn myötä elämäntapaliike kuihtuisi. Muistamme herrojemme ja vapahtajiemme kalliit sanat:\n"Totisesti, totisesti, sanon minä teille: ei herätysliike ole ihmistä vaan ihminen herätysliikettä varten!" SRK 2:9\nLähettänyt OHO! Siioni -tiimi klo 8.08 Ei kommentteja:\nTunnisteet: Jumala on elämän ja kuoleman herra, kannanotto, Raamatullinen oppimme, Saarna sunnuntaiksi, totuudet, Uskon elämän rakennukseksi, Uskovaisena maailmassa\nEmmehän halua olla käyttämässä turvavöitä. Jumala on elämän ja kuoleman Herra.\nEmmehän halua olla auttamassa nälkää näkeviä. Jumala on elämän ja kuoleman Herra.\nEmmehän halua olla syömässä tämän maailman sydänlääkkeitä. Jumala on elämän ja kuoleman Herra.\nEmmehän halua käydä syöpähoidoissa, kussa pilkkaajat istuvat. Jumala on elämän ja kuoleman Herra.\nEmmehän halua olla käyttämässä tämän ajan suojateitä, emmekä olla\nväistelemässä rekkoja. Jumala on elämän ja kuoleman Herra.\nEmmehän halua olla ohittelematta keltaisella viivalla. Ei sieltä ketään tule. Jumala on elämän ja kuoleman Herra.\nEmmehän halua ottaa rokotuksia, vaan tahdomme olla ottamassa kaikki taudit vastaan. Jumala on elämän ja kuoleman Herra.\nEmmehän halua aivan kuin olla nurmikkoa leikkaamassa. Jumala on elämän ja kuoleman Herra.\nEmmehän käytä kätilöä synnytyksessä. Jumala on elämän ja kuoleman Herra.\nLähettänyt OHO! Siioni -tiimi klo 6.58 Ei kommentteja:\nTunnisteet: Jumala on elämän ja kuoleman herra, Saarna sunnuntaiksi\nToisin kuin maailma väittää, kaikki uskovaiset haluavat ottaa kaikki lapset vastaan. Jos ei halua, ei ole uskovainen.\nLähettänyt OHO! Siioni -tiimi klo 18.20 Ei kommentteja:\nTunnisteet: Jumala on elämän ja kuoleman herra, kannanotto, totuudet, Uskovaisena maailmassa\nJumalan valtakunnan tiedotustyöryhmä tiedottaa: Parannusta saarnataan nyt myös tämän maailman Twitterissä. Muistammehan silti, että kirjoitettu sana ei pelasta, joten synnit täytyy yhä pyytää anteeksi toiselta henkilöltä kahden kesken.\nLähettänyt OHO! Siioni -tiimi klo 18.17 Ei kommentteja:\nLähettänyt OHO! Siioni -tiimi klo 18.14 Ei kommentteja:\nTunnisteet: Kuva, totuudet\nLähettänyt OHO! Siioni -tiimi klo 18.13 Ei kommentteja:


Toukka ja sen äiti: Hullut ostokset ^\nMinä kuulun niihin erityisen hulluihin, jotka jollain kierolla tavalla tykkäävät käydä Stockmannin Hulluilla Päivillä ja sinne tietysti suunnattiin tänäkin vuonna :) Peräti kolme kertaa! Ja aina Toukka mukana matkassa ;) Tavarasaldo ei kyllä kovin suureksi tällä kertaa noussut, mutta oli ehkäpä sitäkin mukavampaa.\nEnsimmäisellä reissulla, keskiviikkona aamupäivästä mukaan tarttui itselleni kaksi DVD:tä ja Toukalle kaksi Muumi DVD:tä. Nuoren Victorian näin elokuvissa ja tykkäsin hurjasti, Coco Chanel on pitänyt katsoa jo pidemmän aikaa :)\nTykkäsin itse Muumeista kovasti pienenä ja haluaisinkin kerätä näitä koko sarjan meille. Toiveena tietysti on, että Toukkakin tykkää katsoa niitä yhtä paljon kuin äiti ;)\nHerkustakin nappasin yhtä sun toista, mutta ne ovat jo kadonneet parempiin suihin :)\nOstettiin myös Samsoniten matkalaukku. Miehen tultua illalla kotiin kävi ilmi, että olin ostanut liian suuren. Äkkiä siis päivällinen mahaan ja koko perhe autoon. Palautettiin isompi ja ostetiin pienempi tilalle :) Saatiin viimeinen tätä kokoa ja väriä!\nSunnuntaina käytiin vielä nopeasti ostamassa laukulle käyttöä ;) Lähdetään joulukuun alussa miehen kanssa kaksin viikonlopuksi Varsovaan!\nA local department store had its bi-annual Crazy Days. On Wednesday I bought some DVDs, a suitcase and on Sunday we bought tickets to Warsaw! My husband and I are going there for a weekend in the beginning of December, just the two of us :)\nLähettänyt Toukan äiti klo 3.56\nChristine S 11. lokakuuta 2010 klo 6.51\nIt's always great to get some new things, especially when they're on sale! Have a great trip to Warsaw! I look forward to seeing some photos when you get back. :-)\nxxxxx 11. lokakuuta 2010 klo 12.11\nJa täällä toinen samanlainen;-)mulla on hullarikuvat vielä esittelemättä, mutta tulossa on. Matkalaukku oli varmasti mieluinen löytö, ihanalta kuulostaa tuo Varsovan reissunne.\nMä en muuten kerinnyt aikusten leffoja plaraamaan juuri ollenkaan, mutta pojille ostin senkin edestä. Cocon olisin minäkin halunnut;-).\nAnu 11. lokakuuta 2010 klo 22.04\nOi oi, säkin pääset miehen kanssa kahdestaan reissuun! :)\nJossain toisessa blogissa naureskelinkin sille, kun suomalaiset aina kauhistelevat Hullareiden ryysistä. Täällä tavarataloissa on sellaista joka viikonloppu! :D Eli ei paljon muakaan ahdista!\nToukan äiti 12. lokakuuta 2010 klo 4.22\nChristine - I'll be sure to post some! :)\nAamunkukka - Kiva etten ole ainoa ;) Cocoa säästelen siihen kun mies lähtee pitkälle työmatkalle. Onpahan sitten jotain kivaa mitä iltaisin tehdä :)\nMizumi - On todella ihana päästä kahdestaan reissuun, vaikka tiedän jo nyt että Toukkaa tulee kamala ikävä!\nJa juu, muistan, että Tokiossa Shibuyassa ei lauantaina päässyt kunnolla etenemään edes ulkona jalkakäytävillä ;)\nSari - MrsAgatha 12. lokakuuta 2010 klo 4.33\nTe olette sitten Hulluilleet ihan urakalla! Mä jätin tänäkin vuonna väliin, ei jotenkin innosta... ;D\nTeille tulee taatusti mahtava reissu Varsovaan! =)


Mitä laittaa keittiön kaappeihin? - KYSYMYKSET JA VASTAUKSET Tarja cronberg\nMitä laittaa keittiön kaappeihin?\nTässä artikkelissa haluan antaa sinulle 10 ideaa, 10 ideaa seinäelementtien yläpuolella olevan tilan sisustamiseen tai hyödyntämiseen.\nMaalaa seinäkaappien yläpuolella oleva tila. …\nKeittiön kirjasto. …\nKasveja seinäelementeissä. …\nPieni taidegalleria. …\nKoristeellinen liitutaulu. …\nKudotut korit seinäelementtien yläpuolella. …\nJättiläiset 3D-kirjaimet. …\nKuinka koristella keittiön kaapistojen yläpuolella?\n10 ideaa keittiökaappien välisen tyhjän tilan optimoimiseksi…\nMaalaa se uudelleen. …\nEsittele taidetta. …\nAjattele liitutaulua. …\nTee tilaa keittokirjoillesi. …\nSiirrä seinäelementtejä kiinnittääksesi ne kattoon. …\nLisää hyllyt yläpuolelle. …\nTee oma viinikauppa. …\nKuinka käyttää keittiön yläpuolella olevaa tilaa?\nKorit ja laatikot pajua tai puuta\nJos toisaalta tarvitset lisätilaa kokin työkaluille, yksinkertaisin ratkaisu on sijoittaa kalusteiden päälle kauniita pajukoreja tai puulaatikoita mieluiten pölysuojalla. Esimerkiksi vanhat viinilaatikot ovat täydellisiä.\nMitä laittaa tyhjään tilaan keittiöön?\nTässä on 5 fiksua ratkaisua tyhjien tilojen täyttämiseen ja uuden keittiön sisustamiseen käyttämällä kaikkea käytettävissä olevaa tilaa.\nKaksinkertainen jääkaappi. …\nHyllyt seinäelementtien tilalle. …\nNiemimaa jakkarat. …\nKulma ruokakomero. …\nKodinhoitohuone, jossa pesutupa.\nMitä laittaa korkeiden huonekalujen päälle?\nAnnamme kuitenkin vinkin: keittiökaappien yläosan (mutta myös kaappien ja muiden talon korkeiden osien) suojaamiseksi käytä rasvankestävää paperia. Se on erityinen pehmitetty paperi, jota käytetään yleensä deliosastoilla leivänpäällisten ja muiden käsikauppatuotteiden käärimiseen.\nMitä laittaa korkeaan kaappiin?\nKorkean senkkien yläpuolelle on parempi olla ripustamatta kehyksiä ja peilejä, kuten voidaan tehdä huonekaluissa, joiden painopiste on matalampi, esimerkiksi konsoleissa. Mutta yleensä kasvojen korkeudella tai hieman alempana oleva yläosa sopii sen sijaan kehyksien, maljakoiden tai vaikka pöytävalaisimen sijoittamiseen.\nMitä laitat lipastoon?\nMakuuhuoneen lipastossa hyödyllisiä ja teematuotteita\nValaisimet, paperipainoina käytettävät veistokset, kirjat, laatikot, joista tulee korulaatikoita: nämä ovat täydellisiä makuuhuoneen koristeita. Niitä käytetään sisustamiseen, mutta niillä on myös käyttötarkoitus.\nMitä kasveja kannattaa laittaa keittiöön?\nNämä kasvit ovat erinomaisia liittolaisia jokaisessa keittiössä ja yleisemmin jokaisessa kodissa.\nTässä ovat sopivimmat:\nMitä laittaa keittiön hyllylle?\nMitä laittaa hyllyille\nTilaa sitten hyllyille, joissa on lasit tai lautaset, tai ruokailuvälinetelineet, kauhat tai jopa kasvit, mieluiten aromaattiset, tai mauste- ja tuoksusäiliöt. Siellä on myös tarjottimia tai kannuja ja muita tarvikkeita, joista voi olla hyötyä keittiössä.\nKuinka koristella keittiötä itse?\nKeittiösi kunnostamiseen on useita ratkaisuja, jotka luovat uuden ja modernin ympäristön.\nPeitä vaurioituneet huonekalut.\nOsta uusia laitteita.\nUuden elämän antaminen huonekaluille.\nKuinka käyttää jääkaapin yläpuolella olevaa tilaa?\nJääkaapin ja seinän välinen tila\nJääkaapin ja seinän väliin jää yleensä aina vähän tilaa sivuosien puhdistamiseen, mutta sen tilan voimme käyttää vaikka hedelmävaunuun, jätelajitteluämpäriin tai muuhun keittiössä hyödylliseen.\nMitä laittaa keittiön kaappeihin pölyltä?\neli äitini on aina tehnyt niin… en tiedä, voi ..\nKuinka koristella valkoista keittiötä?\nValkoisessa keittiössä erinomaisia tuloksia saadaan sijoittamalla saman koostumuksen elementtejä puu-, lakka- tai kontrastimateriaalipintoihin, esimerkiksi kokonaiseen saareen, yläosaan, seinien tai pylväskaappien joukkoon, skenografiseen puutehostehuppuun tai värilliset kurkut, toisessa värissä…\nKuinka paljon tilaa keittiön ja saaren välillä?\nKuinka paljon tilaa saaren ja keittiön välillä? Suosittelemme pitämään saaren ja muun keittiön välillä vähintään metrin etäisyyden kummallakin puolella; on vähimmäisetäisyys, jotta voit työskennellä mukavasti kiukaan päällä eikä estä liikkeitä.\nMihin keittiön hyllyt kannattaa sijoittaa?\nKeittiön hyllyt: työtason yläpuolella\nVarsinkin kun tämä ei ole kovin suuri, eri esineet voivat häiritä valmistelujamme viemällä meille erittäin tärkeän pinnan. Voimme ratkaista sen lisäämällä tämän alueen yläpuolelle lisää hyllyjä, jotka keräävät eri elementtejä.\nKuinka järjestää hyllyt?\nOpi temppuja, joilla suunnittelijat järjestävät tavaroita hyllylle\nKerro tarinasi. …\nVaihtele esineiden korkeutta. …\nTyöskentele eri tekstuurien kanssa. …\nEi vain kirjoja. …\nLeiki negatiivisilla välilyönneillä. …\nParittomat luvut. …\nTee siitä mielenkiintoista. …\nKäytä pystysuoraa seinätilaa.\nMitkä kasvit puhdistavat talon ilmaa?\nIlmaa puhdistavia kasveja säilytettäväksi sisätiloissa\nAloe (Aloe Vera) Aloe Vera on yksi tärkeimmistä ilmaa puhdistavista sisäkasveista. …\nSansevieria (Sansevieria trifasciata) …\nFicus (Ficus benjamina) …\nAnthurium (Anthurium andreanum) …\nSpathiphyllum (Spathiphyllum) …\nMitä ovat syötävät kukat?\nKukat: siankärsämö, villivalkosipuli, appelsiini, basilika, purasruoho, kehäkukka, kamomilla, kuusama, porkkana, kentaurea, krysanteemi, voikukka, daalia, ruohosipuli, ruiskukka, neilikka, jasmiini, geranium, auringonkukka, iiris, ovat syötäviä, laventeli lila, magnolia, malva, päivänkakkara, minttu, myrtti, nasturtium, …\nMitä laittaa makuuhuoneen lipastoon?\nVoimme sisustaa makuuhuoneen useilla tavoilla:\nMaalaamalla seinät uusilla väreillä ja koristeilla.\nUusien verhojen tai mattojen ostaminen.\nUusien päiväpeitteiden tai tyynyjen ostaminen.\nLisäämällä penkkejä, tuoleja tai sohvia.\nLamppujen ja valojen vaihto.\nVoit myös järjestää lipastoon esimerkiksi t-paitoja, toppeja ja villapaitoja. Tai voit jakaa ne materiaalin mukaan: villa, silkki, puuvilla. Eli laita kaikki ne vaatteet, joita ei pitäisi ripustaa. Käytä aina luonnollisia hajusteita välttääksesi koiden saapumisen.\nMitä laittaa makuuhuoneen yöpöydälle?\nSäilytä hyllyssä vain lamppu, tarjotin tai muu esine kerätäksesi illalla pois ottamasi pienet jalokivet, lukemasi kirja, käsivoide: lyhyesti sanottuna, mitä käytät aina. Kaikki muu (nenäliinat, matkapuhelimen laturi jne.) menee yöpöydän laatikkoon.\nMitä laittaa moderniin senkkiin?\nHuonekalun mittasuhteiden perusteella voit valita senkin yläpuolelle sijoitettavan peilin tai kuvan; olohuoneessa peilillä on koristeellinen rooli, mutta se auttaa myös saamaan suuremmat tilat havaitsemaan, kun taas sisäänkäynnissä täyspitkä peili tai maalaukset sivulla ovat erinomaisia …\nKuinka paljon vakuutusyhtiöt tienaavat?\nKuinka kauan palatsin rakentaminen kestää?\nTämä ennen kaikkea auttaa ymmärtämään yksityiskohtaisesti samantyyppisten tyyppien käsittelyaikojamme muistaen, että aikaeroja ei ole paljon 4 asunnon rakentamisessa 2-kerroksiseen taloon mieluummin kuin 15/16 asunnon 5 kerroksessa …. keskimäärin ajat vaihtelevat 16/18 – … Kuinka kauan talon suunnittelu kestää? Joten yhteenvetona vähintään 5 kuukautta suunnitteluun ja tarvittavien valtuuksien saamiseen, vähintään vuosi rakentamiseen, huomioi ainakin 1 ja…\nRead More Kuinka kauan palatsin rakentaminen kestää?Continue\nTV sisäisellä kiintolevyllä?\nTelevisiot, joissa on kiintolevyt televisioissa Panasonic TX-50HX810E TV 50 ’4K UHD Smart LED HDR LocalDimming DVT-2 DVB-S2 Bluetooth. … Sony TV Led 4K Ultra HD 55 16:9 näyttö – Xr55x90jaep. … TCL LED-TV 75UHD 4K HDR10 DVBT2 / S2 / HEVC SMART ANDROID 75P615 – Valmistettu Italiassa. … LG NanoCell Led TV 65 4K Ultra…\nRead More TV sisäisellä kiintolevyllä?Continue\nMikä on suorakulmion ympärysmitta?\nSuorakulmion ympärysmitta lasketaan lisäämällä kaksinkertainen pohjan mitta kaksinkertaiseen korkeuden mittaan. Vastaavalla tavalla suorakulmion kehän löytämiseksi voimme laskea kannan ja korkeuden välisen summan ja kertoa tuloksen kahdella. Kuinka löydän suorakulmion sivut, joilla on kehä? se lasketaan kaavalla p = (b + h) * 2. Kuinka lasket sellaisen suorakulmion kehä, jolla on vain pinta-ala? Suorakulmion alueen löytämiseen…\nRead More Mikä on suorakulmion ympärysmitta?Continue\nKuinka aktivoida usb-virheenkorjaus Androidissa?\nKuinka ottaa USB-virheenkorjaus käyttöön Android-älypuhelimessa Avaa Asetukset-valikko. Napsauta Sovellukset. Napsauta Kehitys. Ota käyttöön USB-virheenkorjausvaihtoehto. Kuinka aktivoida USB-virheenkorjaus puhelimen ollessa pois päältä? Android-versioille 4.2 ja uudemmille Napauta aloitusnäytössä Sovellukset. Mene asetuksiin. Napauta Puhelimessa. Napauta koontiversiota 7 kertaa tai kunnes näet viestin ”Olet kehittäjätilassa” Palaa asetuksiin. Vieritä ja napauta Kehittäjäasetukset. Etsi USB-virheenkorjaus ja käynnistä se. Kuinka ottaa…\nRead More Kuinka aktivoida usb-virheenkorjaus Androidissa?Continue


Bachelor-sarjasta tuttu pariskunta nappasi miljoonan dollarin jättipotin nettipelissä – syytetään nyt härskistä huijauksesta - Viihde - Ilta-Sanomat\nBachelor-sarjasta tuttu pariskunta nappasi miljoonan dollarin jättipotin nettipelissä – syytetään nyt härskistä huijauksesta\nJade ja Tanner Tolbertia syytetään huijaamisesta fantasiajalkapallo-ottelussa, jossa Jade nappasi voiton sekä miljoonan dollarin pääpalkinnon.\nBachelor-sarjassa toisensa tavanneet Jade ja Tanner Tolbert menivät naimisiin vuonna 2016.Kuva: SplashNews.com\nBachelor- ja Bachelor In Paradise -realitysarjoista tuttu pariskunta, Jade ja Tanner Tolbert, nappasivat viikonloppuna miljoonan dollarin jättipotin fantasiajalkapallopelissä. Jade, 33, iloitsi voitostaan avoimesti Twitterissä sen jälkeen, kun eräs pelaaja bongasi hänen nimensä tuloslistalta.\n– Olen melko varma, että tämä tyttö oli mukana Bachelorissa. Tiedän tämän vain, koska tyttöystäväni pakottaa minua katsomaan sitä, eräs Twitter-käyttäjä kirjoitti.\n– Haha, se olen minä! Ja Tanner kertoi minulle, ettei minun pitäisi pelata. Tämä ei tunnu todelliselta. Olen virallisesti sanaton, Jade hehkutti vastauksessaan.\nJade ei kuitenkaan ehtinyt iloita voitostaan kauaa, kun jo ensimmäiset huhut mahdollisesta vilunkipelistä lähtivät kiertämään sosiaalisessa mediassa, kertoo ET.\nMonet Twitter-käyttäjät epäilivät, että pariskunta olisi tehnyt sääntöjen vastaisesti salaa yhteistyötä maksimoidakseen voittomahdollisuutensa.\nTanner Tolbert kommentoi erityisesti vaimoonsa kohdistuneita syytöksiä maanantaina julkaisemassaan tiedotteessa. Mies painotti, että voitossa oli kyse puhtaasta onnesta, ei suinkaan sääntöjen vastaisesta taktikoinnista.\n– Meidän on pohdittava, olisivatko nämä Jaden voittoon kohdistuneet kysymykset ja syytökset olleet samoja, jos hän olisi mies tai jos hän ei olisi julkisuudessa, Tanner totesi tiedotteessaan.\n– Meille on uskomattoman tärkeää todeta, että Jaden voitto ei ole muuta kuin puhdasta onnea ja olemme vakuuttuneita siitä, että DraftKings päättää saman, hän lisäsi viitaten alustaan, jolla fantasiajalkapallo-ottelu viikonloppuna käytiin.\nMyös DraftKingsin edustaja kommentoi kohua viikonloppuna. Lausunnossa todettiin, että kaikki alustalla käydyt ottelut ja niiden tulokset tarkistetaan perin pohjin ennen mahdollisten palkintorahojen maksua.\n– Tarkistamme kaikkien suurien kilpailujen tulokset varmistaaksemme, että ne ovat käyttöehtojemme ja sääntöjemme mukaisia, organisaatio totesi tiedotteessaan.\n– Otamme kilpailujen rehellisyyden ja oikeudenmukaisuuden vakavasti, eikä palkintoja makseta ennen kuin tarkistus on tehty, tiedotteessa vannotettiin.\nJade, 33, osallistui Bachelor-ohjelmaan ensimmäistä kertaa vuonna 2015, kun hän kamppaili muiden naisten kanssa Chris Soulesin sydämestä. Tanner, 33, osallistui samana vuonna formaatin Bachelorette-versioon, jonka päätähtenä oli Kaitlyn Bristowe.\nPari tapasi toisensa Bachelor-spinoffissa, Bachelor In Paradisessa vuotta myöhemmin. He menivät naimisiin vuonna 2016. Heidän häänsä televisioitiin kokonaisuudessaan ABC-kanavalla, joka on myös Bachelor-formaatin koti.\nPariskunta työllistää itsensä nykyään satunnaisilla tv-töillä sekä sosiaalisen median avulla. Parin esikoistytär Emerson syntyi elokuussa 2017. Heinäkuussa 2019 pariskunta toivotti tervetulleeksi toisen lapsensa, Brooks-pojan.


Helsingin Sanomat, September 23, 2014 - The Elvis Costello Wiki\nHelsingin Sanomat, September 23, 2014\n2009 July 16\n2014 September 23\n2014 September 26\nEnglannin Elvis amerikkalaistui\nSuomeen soolokeikalle saapuva Elvis Costello seikkailee musiikkityylistä toiseen\nElvis Costello muistaa ensivisiittinsä Suomeen hämmästyttävän tarkasti. Costello (s. 1954) esiintyi Attractions-yhtyeensä kanssa Helsingin Kaivopuistossa heinäkuussa 1978.\n"Siellä oli paljon vanhoja lehtipuita, ja sähköt lavalla pätkivät koko keikan ajan. Eräs taitava paikallinen kitaristi taisi jammailla lopussa kanssamme", Costello muistelee lontoolaisen hotellin sviitissä.\nKitaristi oli Albert Järvinen, johon Costello tutustui Hurriganesiin tykästyneen tuottajansa Nick Lowen välityksellä. Costellon debyyttilevy oli julkaistu vain vuotta aiemmin.\nSen jälkeen levyjä on tullut yli 30 lisää, ja niitä on myyty 15 miljoonaa kappaletta.\nElvis Costellon tuotteliaisuus on säilynyt hengästyttävänä.\n"Musiikki on merkinnyt elämänpituista seikkailua. Onnekseni synnyinkodissani kuunneltiin sulassa sovussa jazzia, klassista ja popmusiikkia, enkä koe tässä mielessä muuttuneeni tippaakaan. Etsin kaiken aikaa inspiroivaa uutta musiikkia, nimikkeistä piittaamatta."\nElvis Costello – synnyinnimeltään Declan MacManus – peri musikaalisuutensa isältään, jazzmuusikko Ronald MacManusilta, joka käytti myös taiteilijanimeä D. P. Costello.\nIsän kautta poika poimi taiteilijanimensä ja sai ensimmäisen keikkansa. Hädin tuskin täysi-ikäinen Declan esiintyi isänsä kanssa suositussa englantilaisessa virvoitusjuomamainoksessa 70-luvun alussa.\nPuolipäiväisen muusikon ura jatkui Flip City -pubrock-bändissä, kunnes Elvis Costellon demo päätyi Jake Rivieralle. Hän risti parikymppisen laulajan Elvis Costelloksi ja lähetti tämän vuorokaudeksi studioon kalifornialaisten taustamuusikkojen kanssa. Tuloksena syntyi Costellon debyyttialbumi My Aim Is True.\nEro aikalaisiin kävi ilmi jo varhaisissa levytyksissä. Costello-standardiksi muodostunut Alison sisälsi paljon sointuja ja hienostuneita, jopa viihteellisiä sävyjä. Tunnusomaista nuorelle Costellolle oli myös hengästyttävä fraseeraustyyli. Tuottaja Nick Lowe vitsailikin, ettei kukaan muu kykene ahtaamaan yhtä monta tavua yhteen riimiin.\n"Opin taidon Bob Dylanilta, joka lienee omaksunut sen Chuck Berryltä ja Cab Callowayn kaltaisilta cabaret-tähdiltä", Costello naurahtaa.\n"Nykyään samaa tyyliä harrastavat lähinnä hiphop-artistit. Arvostan yhtä lailla lauluntekijöitä, jotka kirjoittavat lyriikkansa säästeliäämmin."\n80-luvulla Costelloa alkoi kiinnostaa entistä laveampi musiikillinen ilmaisu. Attractions-yhtye jäi telakalle. Sooloartistiksi ryhtynyt laulaja kirjoitti toistakymmentä kappaletta Paul McCartneyn kanssa Beatle-legendan Flowers In The Dirt -albumia varten.\n"Löysin tässä hiljattain demon yhdestä kappaleestamme, jota ei ole koskaan julkaistu. Vaikeaa käsittää, miksi ei. Kyseessä on nimittäin todellinen helmi."\nSittemmin Costello on säveltänyt Burt Bacharachin ja Allen Toussaintin kaltaisten legendojen kanssa. Musiikilliset projektit ovat saattaneet Costellon jazzin, soulin, kantrin ja viihdemusiikin ohella jopa oopperan ja kamarimusiikin ympyröihin.\nTuorein albumi Wise Up Ghost syntyi yhteistyössä newyorkilaisen hiphop-kollektiivin The Rootsin kanssa.\n"Musiikintekijänä minua ajaa ennen muuta uteliaisuus. Pysyäkseen luovana on pakko liikkua säännöllisesti oman mukavuusalueensa ulkopuolelle, vaikka tämä merkitsisi ryhtymistä jopa televisiojuontajaksi", Costello vitsailee. Hän viittaa Suomessakin nähtyyn Spectacle-musiikkiohjelmasarjaan, jonka isäntänä hän toimi 2008–2010.\nLontoossa syntynyt Costello ei ole asunut synnyinmaassaan yli 25 vuoteen. Nykyään hän asuu vaimonsa, kanadalaissyntyisen jazzlaulajan Diana Krallin kanssa New Yorkissa. Yhdysvalloissa vaikuttavat myös laulajan nykyiset yhteistyökumppanit. Costello puhkuu intoa kertoessaan tuoreesta äänityssessioista Los Angelesissä.\n"Purkitimme 12 päivässä 44 biisiä – tunnelma studiossa oli ainutlaatuinen!"\nKyseessä oli tuottajavelho T Bone Burnettin masinoima projekti Lost On The River – The New Basement Tapes, joka sisältää Bob Dylanin julkaisemattomia lyriikoita.\n"Dylan kirjoitti tekstit asuessaan Woodstockissa vuonna 1967, muttei koskaan saanut sävellyksiä valmiiksi. 47 vuotta myöhemmin hän lähestyi T Bonea asian tiimoilta, joka puolestaan kutsui minut ja pari muuta kollegaa kanssaan studioon säveltämään ja taltioimaan teksteihin uutta musiikkia."\nLaulaja vihjaa, että myös Tampereen-soolokeikalla saatetaan kuulla ennen julkaisemattomia lauluja. Yllätyksiä on luvassa muutenkin, sillä Costellon settilista vaihtuu päivittäin ja joskus laulaja vaihtaa lennossa jopa kappaleidensa sävellajeja.\n"Näin voi kirjaimellisesti opetella uudestaan omat kappaleensa, eikä tule vahingossakaan toistaneeksi itseään. Kun biisilista muuttuu, jokainen keikka on uniikki."\nElvis Costello Tampere-talossa torstaina 25. syyskuuta klo 20.\nMarkus Nordenstreng profiles Elvis Costello ahead of his solo concert, Thursday, September, 25, 2014, Tampere Hall, Tampere, Finland.\nPhoto by Stephen Lam.\nWikipedia: Helsingin Sanomat\nRetrieved from "http://www.elviscostello.info/wiki/index.php?title=Helsingin_Sanomat,_September_23,_2014&oldid=17330982"\nThis page was last modified on 9 February 2016, at 22:45.